Миллионерлик чўққисига бирга чиқамиз. » Бой бўлишни истаганлар учун\nbiznestrener.uz » Ёш тадбиркорлар » Миллионерлик чўққисига бирга чиқамиз.\nВақти: 14-02-2017, 13:58\nАгар сизга бугун пул керак бўлмаса , нимага менга бериб турмайсиз ? Балки эртага ҳам улар сизга керак бўлмас . Ким билади , сиз эртага балки миллионер бўлиб қоларсиз .\nАксари одамлар сўрашдан қўрқишади , жазм этганларида эса шижоат етишмайди . Бу улкан хатодир .\nБир хил одамлар ҳеч қандай сирга ишонмайдилар . Улар бой бўлишларига ишонмайдилар. Ва улар тўғри қиладилар . Чунки омад , унга ишонганларгагина кулиб боқади . Шундай ҳаракат қилигнки , ўз кучингизга ишонч , сўнг мақсадга етиш учун кучли истак бўлсин .\nПолициячилар уйни тинтиб аллақандай мактубни қидиришади , бутун уйни остин – устун қилиб уни топа олишмайди , чунки мактубни ҳеч ким яшириб қўймаган , у энг кўринарли жойда турган эди .\nАгар инсон ҳар томонлама мос шароитларни кутиб яшаса , у ҳеч қачон ҳеч нарса қила олмайди . Ҳаракатланиш учун идеал вақт – ҳозир ! Ҳаётда муваффақият қозониш учун инсон бошқа танлаш имконияти ёъқлигини , деворга бориб тиралганини сезиши лозим. Агар сен иккилансанг , уним ёъқ , буним ёъқ , деб таваккал қилишни истамасанг , ҳеч нарсага эриша олмайсан .\nҲамма буюк нарсалар – оддийликдадир ! (Моцарт) .\nАгар сиз қаёққа кетаётганлигингизни билмасангиз , ҳеч қаерга бора олмайсиз .\nАгар ҳаёт сенга ушоқлар берса , ажабланма , охир оқибатда буни ўзинг сўрагансан .\nЎз талабларингни тўғри ифодалай олишни эплаш керак . Биринчи навбатта , улар мутлақо аниқ бўлиши шарт !\nҲаёт ундан нима кутаётганингни билишни истайди . Агар ҳеч нарса сўрамасанг , ҳеч нарса ололмайсан .\nҲаётимиз - биз уни қандай тасаввур этсак , ҳудди шундай .\nХарактер - тақдир билан баробар . (Гераклит) .\nИстак - бизнинг фикрларимизни қўлловчи ва ёъналтирувчи ҳисобланади . Истагингиз қанча кучли бўлса , истаётган нарсангиз ҳаётингизда шу қадар тез пайдо бўлади .\nКучли истак – керакли омил , лекин етарли эмас . Сизга нима етишмайди , бу - ишонч ! Сиз миллионер бўлишингизга ишонишга мажбурсиз !\nИшончни пайдо қилишнинг ягона ёъли - сўзларни такрорлаш . Сўзлар , бизнинг ички ва ташқи ҳаётимизда улкан кучга эга . Сўзлар улкан кучга эга , буни унутманг .\nТажриба – назрияга қараганда анча яхши ўқитувчи . Гёте шундай деган : ”Назрия менинг дўстим , ҳаёт дарахти эса абадий яшилдир ".\nҲар қандай вазиятда муаммолар сизни чалғитишига ёъл берманг .\nСизни узун , оғир ёъл кутмоқда , кўникмаларга эга бўлгунингизга қадар ҳеч қачон ортга чекинманг , шунда сизга сўз бераманки , натижа сизнинг қанчалик куч сарфлашингизга яраша бўлади .\nҲаёт ажойиб очилиб турган боғ бўлиши мумкин ёки ердаги дўзах . Ҳамма нарса сизнинг фикрлаш доирангизга боғлиқ .\nЁдда тутинг : таҳдид сизга эмас , бошқа бировга қаратилган . Агар истасангиз , муаммолар сизга эмас , бошқа бировга қаратилади .\nҲаёт , бу - ички дунёмизнинг кўзгудаги аксидан бошқа ҳеч нарса эмас .\nАйнан ишонч – ҳар қандай муваффақиятнинг буюк сири саналади . Агар у ёки бу мақсадга эришишингизга ишона олсангиз , сиз бу қобилятга эга бўласиз ҳам .\nИчки ҳиссиёт қанчалик кучли бўлмасин , у ҳақиқатни ёлғондан ажрата ололмайди .\nБаъзилар ўз-ўзига тинмасдан , омадсизлар оиласида дунёга келганлигим учун ёки бир неч муваффақиятсизликларга дучор бўлганим учун ҳеч қачон юкскликка эриша олмайман , деб такрорлашади . Бу инсонларнинг кетма – кет омадсизликка учрашларига сабаб – уларда муваффақият учун етарли даражадаги сифат ёъқлиги эмас , балки онгсиз равишда ўзларини омадсиз қилиб тасвирлаётганларидир .


ШОИРА ОТАБЕКОВА РАҚОБАТГА ҚАНДАЙ ҚАРАЙДИ? 10.01.2013 13:22\nХонанда Шоира Отабекова 10 январь куни соат 18.00 да «Kontinent» супермаркетида жойлашган, «Nirvana» мусиқий бўлимида, ўзининг “Табассум” деб номланган мусиқий альбомини тақдимотини ўтказди. Альбом тақдимотига, ОАВ вакиллари, Шоира Отабекованинг дўстлари, мухлислари йиғилдилар.\nМусиқий альбом тақдимоти доирасида, матбуот вакиллари учун мини конференция (кичик матбуот анжумани) бўлиб ўтди.\nАнжуманда, Шоира Отабековани биринчи бўлиб 5 ёшли қизчаси Шаҳинахон табриклади.\nТақдимотни DJ Рустамбек олиб борди.\nШоира Отабекова: - Бугун азиз мухлисларимни кўриб турганимдан хурсандман, жуда ҳам бахтлиман. “Panterra” студияси билан ҳамкорликда, янги «Табассум» мусиқий альбомим тақдимотини ўтказар эканмиз, мусиқий альбомим мухлислар кўнглидан жой олади, деган умиддаман.\nШундан сўнг, хонандага матбуот вакиллари томонидан кўплаб саволлар бўлди. Саволларни “Водий садоси” радиосидан Ширин Ғофурова: - Нима учун мусиқий альбомингиз номини “Табассум” деб номладингиз?-дея бошлаб берди.\nШоира Отабекова бу саволга: - Мен ўзим ҳар доим кулиб юришни яхши кўраман! Ҳамма мухлисларимни менинг мусиқий альбомимни тинглаганда, юзларидан табассум аримаслигини истайман. Альбомимиз ҳам кайфиятни кўтарадиган альбом бўлиб, ичида “Табассум” деб номланган қўшиғимиз ҳам бор! – дея жавоб берди.\nШундан сўнг, хонандага, Ҳозирги кундаги аёл хонандалар ўртасидаги рақобат ва тўсиқлар ҳақида, мусиқий альбомни яратиш жараёнида қайси шоир ва бастакорлар билан ишлаганлиги, шахсий сайтини очиш-очмаслиги, ижодий танаффуси сабаби, қачон яккахон концерт бериши, тўйда ҳам жонли ижро қилиши мумкинми, янги мусиқий альбомида фақат янги қўшиқлар жамланмасими ёки аввалги қўшиқлар ҳам ўрин олганми, севимли мусиқаси ҳақида саволлар бўлди.\nШоира Отабекова саволларнинг барчасига мазмунли жавоб қайтарди:\nРақобат бу жуда ҳам яхши нарса! Рақобат бўлса, инсон ўз устида ишлашга ҳаракат қилади. Шунинг учун, мен рақобатдан қўрқмайман! Тўсиқлар эса, ҳар доим бўлади. Биз кўнглимизни тоза қилиб, ҳақиқатдан ҳам, чин дилдан ҳаракат қилсак, тўсиқлар ҳам, менимча ўз-ўзидан йўқ бўлиб кетса керак.\nМусиқий альбомнинг яратилиши ...\nМусиқий альбомни яратиш вақтида жуда ҳам кўплаб шоирлар ва бастакорлар билан ишладим. Масалан, Рустамбек Худойберганов билан аранжеровка, мусиқа ва сўзларини биргаликда ишладик. Шунингдек, Жасур Бадалбоев, Тоҳир Муҳаммад, Бахтиёр Қурбонов ва жуда ҳам кўплаб бастакорлар билан биргаликда ишладик. Улардан миннатдорман ва ташаккур айтаман. Бу мени бешинчи мусиқий альбомим ва ундан 16 та янги қўшиқларим ва аввалги қўшиқларим ҳам жой олган.\nШахсий сайт . . .\nШахсий сайтим йўқлигининг сабаби эса, шоу бизнес оламида жуда ҳам кўплаб сайтлар бор ва улар бизнинг тақдимотларни ҳар доим ёритишади. Шунинг учун ҳам, мен ўйладимки, яна озгина вақт ўтгандан кейин албатта, мен ҳам ўз сайтимни очаман. Лекин, шунда ҳам мен ўз сайтимни очишга муҳтожлик сезмаётганлигимни биляпман.\nИжодий танаффусга сабаб...\nТанаффуснинг сабаби, мен ҳар доим сифатли ва чиройли ижод қилишга ҳаракат қиламан. Қўшиқларим ва клипларим устида ишлаганда шошилмайман, сифатли ижод намунаси тақдим қилиш ниятидаман. Мана шу танаффус вақтида 16 та қўшиқ ёздим. Яна кўплаб қўшиқларимиз бор. Қўшиқларим мухлислар кўнглидан жой олиб, маза қилиб тингласалар дейман. Танаффус бу “ширин танаффус”, бу вақт ичида ижод қилдим, жуда кўп сафарларда бўлдик. Энди, худо ҳоҳласа, баҳорда яккахон концертимни фақат жонли ижрода бериш ниятидаман.\nТўйда ҳам жонли ижро қилиши мумкинми?\nАппаратура ва микрофонлар туфайли, тўйларда фонограмма қўллашга тўғри келади. Туғилган кун ва шундай тадбирлар бўлади, жонли ҳам куйлаймиз. Ҳар доим ҳам эмас, лекин жонли ижро қилишга ҳаракат қиламан.\nСавол-жавоблардан сўнг, хонанда Шоира Отабекова ўзининг янги альбомидан жой олган қўшиқларидан бир жуфтини, йиғилганлар учун ижро қилиб берди.\nСўнг, мухлисларига дасхати ёзилган плакатлар ва янги мусиқий альбомидан совға қилди. Хонанданинг мухлислари у билан суратларга тушишди.\nСўнг, хонанда Шоира Отабекова журналистларни “Brasil” ресторанида уюштирган кечага таклиф қилиб, улар билан суҳбатларни ўша ерда давом эттирди. Хонанда ҳозирги кунда ҳомийсиз ижод қилаётганлигини ҳам айтиб ўтди.\nУ ердаги суҳбатда эса, шундай мазмундаги саволлар бўлди:\n- Сиз санъатга энди кириб келган вақтларингизда, ўз олдингизга қўйган мақсадларингизни неча фоизига эриша олдингиз?\nШоира Отабекова: - Менимча, 60 фоизига!\n- “Panterra” студияси билан шартномангиз бор экан, ижодингиздаги маълум муддат танаффусга уларнинг муносабатлари қандай бўлди?\nШоира Отабекова: - Мен танаффус вақтларида ҳам, студияда ҳар куни қўшиқлар ёзиш билан машғул эдим. Янги альбом устида ишладим.\n- Сиз ҳамиша клипларингизда, либосларга алоҳида эътибор қаратгансиз. Қайси дизайнерлар билан ҳамкорликдасиз?\nШоира Отабекова: - Дизайнер Дилшод билан бирга ишладик. Лекин, асосан ғояларни ўзим бераман.\n- Янги мусиқий альбомингиздаги қайси қўшиқлар, аввалги хит қўшиқларингиз даражасига етади, деб ўйлайсиз?\nШоира Отабекова: - (самимий) Билмайман. Лекин, “Эй дил” деб номланган қўшиғимдан умидим катта ва унга клип суратга олмоқчимиз. Шунингдек, “Хуш келибсан”, “Ширин-ширин”... уларнинг ҳаммаси менинг болаларим... Ҳаммасига ўзига яраша хит бўлади, деб ўйлайман. У қўшиқлар устида узоқ ишлаганман.\n- Танаффус вақтида шоу бизнес оламини кузатдингизми?\nШоира Отабекова: - Танаффус вақтларида, менда бироз муаммолар бўлди. Шу вақт ичида ҳам ижод қилдим, сафарга ҳам бориб келдим. Катта синовлардан ўтдим. Лекин, ўша синовларга ҳам раҳмат айтаман. Чунки, у синовлар бўлмаганида, шу муваффақиятли даражагача келмасдим. Лекин, шоу бизнес оламини кузатдим. Шу вақт мобайнида, “Уммон”, “Шоруххон”, Муниса Ризаева, Райҳоннинг ижоди маъқул бўлди. Ҳамма хонандалар ўзларига яраша меҳнат қилдилар, назаримда.\nСуҳбат якунида, Шоира Отабекова журналистларни нима учун меҳмонга таклиф қилганлигини маълум қилди.\nШоира Отабекова: - Мен ҳар бир инсоннинг меҳнатини ҳурмат қиламан ва қадрига етаман! Ҳар бир инсон ўзига яраша ҳурматга лойиқ, деб ўйлайман. Танқидни ҳам тўғри қабул қиламан.\nШоира Отабекова суҳбат сўнггида, журналистларга муносабат, шоубизнесда етишмаётган аҳиллик ва бошқа мавзулар ҳақида ҳам фикрлашди.\nТақдимот сўнггида, Шоира Отабекова журналистларга ҳам ўз совғаларини туҳфа қилди.\nМусиқий альбом тақдимоти файзли ўтди.\nШоирахон Отабековага ҳам ниятимиз, ҳамиша юзларидан “Табассум” аримасин!\nМазкур мусиқий альбом тақдимотига таклиф қилганликлари учун “Водий садоси” радиоси вакили Ширин Ғофуровага алоҳида миннатдорчилик билдирамиз!\nФотолар учун журналист ва фотограф Шерзод Икрамутдиновга


1913 йилда Пьер де Кубертен жаҳонга энг машҳур рамзлардан бирини яратган – O'zbekiston Milliy paralimpiya qo'mitasi\nОлимпия ҳалқалари дунёнинг беш қитъаси ва Олимпизм бирлаштирган барча мамлакатларни ифода этади. Бугунги кунда у жаҳонда энг машҳур ва таниқли рамздир. Замонавий Олимпия ўйинларини ташкил этиш ташаббускори, 1896—1916, 1919—1925 йилларда Халқаро Олимпия қўмитасининг президенти Пьер де Кубертен ўзининг ана шу эмблемасини 1914 йилда Парижда бўлиб ўтган Олимпия конгрессида тақдим этган.\nОлимпиаданинг “Тезроқ, Баландроқ, Кучлироқ” («Citius, Altius, Fortius») шиорини эса Пьер де Кубертенга доминикалик руҳоний Андри Дидон таклиф этган.\n“Кўк, сариқ, қора, яшил ва қизил рангга бўялган, ўзаро чамбарчас бешта тенг ҳалқалар оқ фонда ажралиб туради. Бундан ташқари ана шу олти рангни истисносиз барча мамлакатларнинг миллий ранглари ва рамзлари сифатида кўриш мумкин: кўк ва сариқ – Швеция, кўк ва оқ – Греция, уч тусли ранг – Франция, Буюк Британия, Америка, Германия, Бельгия, Италия ва Венгрия, сариқ ва қизил – Испания, Бразилия, Австралия, Япония ва Хитой рамзларидир”, – деб изоҳ берган ўз эмблемасига Пьер де Кубертен.\nПьер де Кубертен Париждаги Конгресс учун 500 та байроқ ясаган. 1914 йилнинг апрель ойида у ўзининг беш ҳалқали байроғини Халқаро Олимпия қўмитасининг аъзоси мисрлик Анжело Боланакига ишониб топширган. Боланаки бу байроқни Мисрнинг Искандария шаҳрида Чатби стадионининг очилишида намойиш этган. Шундан кейин бу байроқ 1914 йил 15 июнда Сорбоннада Олимпия конгрессида расмий равишда кўтарилган.\nБиринчи жаҳон уруши бошланиб кетганлиги сабабли 1916 йилда Берлинда ўтказилиши керак бўлган Олимпия ўйинлари қолдирилган. Шу сабабли беш ҳалқали Олимпия байроғини кенг жамоатчиликка тақдим этиш кечиктирилган.\nОлимпия байроғи 1920 йил 14 августда Антверпендаги VII Олимпиаданинг тантанали очилиш маросимида кўтарилган. Шундан кейин Олимпия байроғи 1924 йилда навбатдаги Олимпия ўйинларини ташкил этган Парижга юборилган. Шу тариқа Олимпия ўйинларининг рамзига айланган бу байроқ тобора машҳур бўлиб борган.


27-05-2016 | 13:27\nZAMIN.UZ / Спорт / 27 Май 2016 года5 800\nЁзги трансфер ойнаси бошланиши билан барча клублар ўз сафини кучайтиришга киришади. Шунингдек, бир қатор ўйинчилар билан хайрлашишади. “Барселона”да ҳам бир қатор чарм тўп усталари кетишлари кутилмоқда. Қуйида шундай футболчилар борасида сўз юритамиз. Марк Андре тер ШтегенКатта умидлар билан “Барселона”га ташриф буюрган немис голкиперининг ишлари юришмади. Тер Штеген ҳамкасби Клаудио Браво билан ўзаро рақобатда ютқазиб қўйди. Бунинг оқибатида эса мураббийлар асосан Бравога ишонч билдиришди. Тер Штеген эса заҳирада қолиб кетди. Эндиликда бу дарвозабон фаолиятини бошқа жамоада давом эттиришни режалаштирмоқда. Унга Европанинг кўзга кўринган бир қатор гранд клублари қизиқиш билдиришмоқда. АдрианоБразилиялик чап қанот ҳимоячиси ҳам ниҳоят каталония клубини тарк этиш арафасида турибди. Унга “Рома” томонидан қизиқиш билдирилмоқда. Шунингдек, “Ливерпуль” ҳам қизиқиб кўрганди. Адриано чиндан ҳам заҳира футболчисига айланиб қолганди. Ўзаро рақобатда Хорди Албага имкониятни бой бериб қўйганди. Томас Вермален“Барса”нинг омадсиз трансфери айнан Вермален билан боғлиқ. Жароҳатлар исканжасидан чиқиб кета олмаган Томас эндиликда яна Премьер-лигага қайтиш арафасида турибди. Футболчининг ўзи ҳам Испанияда ортиқ қолишни хоҳламаяпти. Ўртамиёна бўлса-да, кўпроқ ўйин амалиётини берадиган жамоада ўйнашни истамоқда. Шу боисдан ҳам Вермален ёзда “Барселона”ни деярли тарк этишга яқин.Мунир Ёдингизда бўлса, ушбу иқтидорли футболчи биринчи учрашувидаёқ гол киритишни уддасидан чиқиб, кўпчиликни ҳайратини оширганди. Кейинчалик эса заҳирада қолиб кетди. Ҳозирда каталонияликлар ҳужумида учлик Месси, Неймар ва Суарес бор экан, Мунир асосий таркибга кира олмайди. Шуни тушуниб етган, футболчи ва мураббийлар ёзда Мунирни ижарага бериб юборишни режалаштирмоқда. Айни дамда унга бир қатор клублар томонидан қизиқиш бўлмоқда. Марк Бартра Бартра ҳам кетиши кутилаётганлар футболчилар орасидан жой олган. “Барселона”нинг ҳар бир чизиғида кескин рақобат юзага келган. Шу боисдан рақобатда Марк Бартра заҳирада қолиб кетишига тўғри келмоқда. Айнан ўйнадиган ёшида ҳимоячи заҳирада қолиб кетишни истамаяпти. Унга “Вест Хэм” клуби томонидан қизиқиш бор. Каталонияликлар уни қўйиб юбориши ҳам мумкин.\nЎқишни тавсия қиламиз Бу ёзда ўз клубини аниқ тарк этадиган 10 нафар футболчилар\n15:09 / 26-05-2016


ҚАЙНОНАНИНГ ДУОСИ - AmuNews.uz - энг сўнгги янгиликлар\nҚайнона анчадан бери бетоб ётарди. Келинлари уни оқ ювиб, оқ тарашар, айниқса, ўртанча келини бошқача эди. Олдида узоқ қолиб кетар, кўнгли нима тусаётганини уқиб, дарров оғзига тутар эди. Унинг муомаласи, хатти-ҳаракатлари самимий, чин дилдан эди. Дардни қайнонаси билан бирга тортаётгандек эзиларди. "Тавба, мен бор-йўғи қайнонаман, вақти келса ўзингнинг болангга малол кеб қоласан, бу барака топгур жонини беришга тайёр-а, шунақасиям бўларкан-да. Илоҳа, ўғлим билан қўша қарисин, мендан қайтмаса, Худодан қайтсин”, деб дуо қиларди қайнона. "Худодан қайтсин”, деди-ю, ўйланиб қолди. Ахир ўзиям кўзи очиқлигида саломга яраша алик дегандек... Бунинг савоби янаям улуғ-ку. Кўнглига бир ўй келиб, уни амалга оширишга аҳд қилди. Аммо иккиланиб қолди. Қизиям катта рўзғорга бека, ўзидан ортолмайди, келсаям, кетақолай деб кўзлари жавдираб туради. Ниҳоят она, қиз, келин учовлари жам бўлиб қолишди.\n– Буниям синглимга бермоқчими-сиз, у шундоғам ҳамма нарсангизни шилволди-ку.\n– Ҳа, бунгами, бу келинингизга гап йўқ. Биламиз, сизни ўз онасидек яхши кўради. Лекин узукни менга беринг-у, уни дуо қилаверинг, – деб кулди қиз. Она келинига қаради. Келини хурсанд жилмайиб ўтирарди.\n– Буюрсин, буюрсин, – деди укаси билан келинига қараб опа, – биронтадан хазина топиб олдиларингми, дейман?\n"Дуо олган келинчак” китобидан олинди.\nҚАЙНОНАЛАP БИЛАН КЕЛИНЛАP ОPАСИДАГИ ОДОБ ҲАҚИДА


Россия шаҳарларида ишсизлар намойишлари бўлиб ўтмоқда\n06 май 2021, Тошкент вақти: 20:33\nРоссияда иқтисодий бўҳрон сабабли ўз иш жойларини йўқотган юзлаб фуқаро норозилик намойиши ўтказди.\nХусусан, Санкт-Петербург шаҳридаги намойишда 500 фуқаро иштирок этди. Москвадаги намойишда эса қарийб 100 киши қатнашди.\nАвтомобил ишлаб чиқариладиган Толятти шаҳридаги норозилик аксиясида эса ўнлаб россиялик қатнашди.\nАвтомобил заводи ишчилари уюштирган намойишга мустақил касаба уюшмалари ҳам қўшилиб, иқтисодий бўҳрон пайтида ишчиларга нисбатан бўлаётган муносабат хусусида хавотир билдирди.


Би-би-си текшируви: Усмон Ҳақназаров ким? - BBC News O'zbek\nБи-би-си текшируви: Усмон Ҳақназаров ким?\nАйрим фаразларга кўра, "Усмон Ҳақназаров"нинг Россия махсус хизматларига алоқаси бўлиши мумкин\n26 сентябр 2012\nИнтернетда Президент Ислом Каримовнинг АҚШ Давлат Котибининг ёрдамчиси Роберт Блейк билан шу йил августида олиб борган музокаралари матни экани даъво қилинган мақола пайдо бўлган.\nБи-би-си "стенограмма" экани иддао қилинган матннинг ҳаққоний ёки йўқлигини аниқлаш мақсадида АҚШнинг Тошкентдаги элчихонасига мурожаат қилди ва ҳозирда Америка расмийларининг жавобини кутмоқда.\n"Каримов Ўзбекистонда халқ ғалаёнларига тайёрланмоқда" деб номланган мақола Ўзбекистондаги тузум ва Президент Каримов оиласини фош этишга қаратилган чиқишларнинг навбатдагисидир.\n"Усмон Ҳақназаров" махсус хизматлар 7 йилдирки ўзларини қидираётганини айтган\nҲаракат раҳбари Муҳаммад Солиҳ Би-би-сига тақдим қилган ва "Усмон Ҳақназаров" имзоси билан ёзилган мактубда Ҳақназаровнинг "муаллифлар жамоаси" экани айтилади.\n"Усмон Ҳақназаров- Ўзбекистон куч тизимлари (ИИВ, МХХ, Мудофаа вазирлиги ва Хавфсизлик кенгаши), шунингдек, бир қатор журналистлардан иборат гуруҳ бўлиб, улар куч тизимларидан олинган маълумотларни мақола шаклида кенг омма эътиборига ҳавола қиладилар", дейилади мактубда.\nУнда ёзилишича, ушбу муаллифлар гуруҳи "И.Каримов бошчилигидаги Ўзбекистоннинг ҳозирги раҳбарияти олиб бораётган сиёсатдан жуда ҳам норози".\nМухолифат раҳбарига йўлланган номада "Усмон Ҳақназаров" муаллифлар ҳақида "бошқа ҳеч қандай маълумот бера олмасликлари", уларнинг телефон рақамлари ёки электрон почта манзилларини ошкор этиш гуруҳнинг фош бўлишига олиб келиши мумкинлигини айтган.\nМактуб муаллифи "7 йилдирки, нафақат Ўзбекистон махсус хизматлари, балки бошқа давлатлар, жумладан, Россия ва Исроил махсус хизматлари ҳам уларнинг гуруҳини қидираётганини" иддао қилган.\n"Гуруҳда Россиянинг Ўзбекистондаги манфаатларини илгари сураётган одамлар бўлиши мумкин", - дейди у.\n"Усмон Ҳақназаров айтаётган фаразларни биз ҳам айтаяпмиз. . Фақат Усмон Ҳақназаров буни ичкаридан далиллар билан тасдиқлашга уринаяпти", дейди Муҳаммад Солиҳ.


Газета Норма маслахатчи / 2015 год / № 39 / Кадрлар бўлими\nКорхонада II гуруҳ ногирони бўлган ходим ишлайди. Кадрлар бўлими унга йиллик меҳнат таътилини расмийлаштираётганда Меҳнат кодексининг 135-моддасига амал қилган ҳолда буйруқда узайтирилган таътил – 30 календарь кунни кўрсатади.\nЖамоа шартномасида йиллик қўшимча таътил – 9 иш куни назарда тутилган. Меҳнат кодексининг 136-моддасига мувофиқ у «меҳнат тўғрисидаги қонунлар ва бошқа норматив ҳужжатларда, меҳнат шартномасининг шартларида назарда тутилган бошқа ҳолларда берилади» (жамоа шартномасида «ўта муҳим ишлаб чиқариш вазифаларини бажарганлик учун» деб кўрсатилган).\nБарча ходимларга йиллик меҳнат таътилининг умумий давомийлигини ҳисоблаб чиқаришда кадрлар бўлими МКнинг 134-моддаси (15 иш кунидан кам бўлмаган муддат) ва МКнинг 136-моддасига (ўта муҳим ишлаб чиқариш вазифаларини бажарганлик учун – жамоа шартномасида назарда тутилган 9 иш куни) амал қилади. Натижада 24 иш куни ҳосил бўлади.\nБундай вазиятда II гуруҳ ногирони бўлган ходимнинг йиллик меҳнат таътили умумий давомийлигини қандай ҳисоблаб чиқариш керак: МКнинг 135-моддасида белгиланган 30 календарь кунга жамоа шартномасида назарда тутилган 9 иш кунини қўшиш керакми? Ёки, бошқа ходимларга берилгани каби, 15 иш куни + 9 иш куни бериш керакми?\nАгар ходим ўтган йили муайян сабабларга кўра йиллик меҳнат таътилидан фойдалана олмаган бўлса, жорий йилда унга 2 йил учун 48 иш кунидан иборат таътил берса бўладими?\nМеҳнат шартномаси шартларида ишлаётган I ва II гуруҳ ногиронларига 30 календарь кундан иборат йиллик асосий узайтирилган таътил берилади (Меҳнат кодексининг 135-моддаси). Айни пайтда иш берувчи ўз ишлаб чиқариш ва молиявий имкониятларидан келиб чиқиб (ходимларнинг вакиллик органи фикрини ҳисобга олган ҳолда) айрим тоифадаги ходимларга, шу жумладан ногиронларга ҳам йиллик қўшимча таътиллар берилишини мустақил белгилашга ҳақли. Уларни тақдим этиш тартиби ва шартлари МКнинг 37, 136-моддалари нормаларига мувофиқ жамоа шартномаси, шунингдек муайян ходимлар билан тузилган меҳнат шартномалари билан белгиланади.\nНавбатдаги йиллик таътилнинг умумий давомийлиги асосий узайтирилган таътил ва қўшимча таътиллардан ташкил топади. Уни ҳисоб-китоб қилиш учун уларнинг давомийлигини қўшиш керак. Сизнинг ҳолатда ногироннинг таътили давомийлиги 30 календарь кун + 9 иш кунидан иборат бўлади.\nИККИ ЙИЛ УЧУН ТАЪТИЛ ОЛАМИЗ\nСиз ходимга 2 ва ундан ортиқ йил учун олинмаган таътилни бир йўла бериш ҳуқуқига эгасиз.\nҚонун ҳужжатларида таътил ҳар йили, шу таътил берилаётган иш йили тугагунга қадар берилиши лозимлиги талаб этилади (МКнинг 143-моддаси бешинчи қисми). Шунга қарамай, амалда ходимларда кўпинча ўтган йиллар учун фойдаланилмаган меҳнат таътиллари йиғилиб қолади. Меҳнат тўғрисидаги қонун ҳужжатларида бу хусусда ҳеч қандай чекловлар назарда тутилмаганлиги ва уларни қанча йил учун тақдим этиш муддати белгиланмаганлиги боис бир неча йиллик меҳнат таътилларини бирлаштириш мумкин. Бунда қонун ҳужжатлари билан белгиланган унинг энг оз қисми – 15 иш кунидан ходим фақат асл ҳолида фойдаланиши шарт, қолган кунлари учун унинг аризасига кўра пуллик компенсация тўланиши мумкин. Меҳнат шароити ўзига хос бўлган ишлар учун, шунингдек табиий-иқлим шароити оғир ва ноқулай ишлар учун қонун ҳужжатлари билан белгиланадиган қўшимча таътилнинг пуллик компенсацияга алмаштирилишига йўл қўйилмайди (МКнинг 137, 138-моддалари).\nТаътил муддати асосий ва қўшимча таътиллар муддатини қўшиш йўли билан белгиланади. Бироқ таътил муддати қонун ҳужжатлари* билан белгиланган ходимларда у 48 иш кунидан ошиб кетиши мумкин эмас (МКнинг 140-моддаси).\nҚолган ходимларнинг умумий жами (асосий таътил + жамоа шартномасида, меҳнат шартномаси шартлари билан белгиланган қўшимча таътиллар) муддати 48 иш кунидан ортиқ бўлиши мумкин.\n*«Ўзбекистон Республикаси Олий Мажлиси Қонунчилик палатаси депутатининг ва Сенати аъзосининг мақоми тўғрисида»ги Қонуннинг (2.12.2004 йилдаги 704-II-сон) 16-моддаси учинчи қисми; «Cудлар тўғрисида»ги Қонуннинг (2.09.1993 йилдаги 924-XII-сон, 14.12.2000 йилдаги 162-II-сон Қонун таҳририда) 75-моддаси учинчи қисми; «Прокуратура тўғрисида»ги Қонуннинг (9.12.1992 йилдаги 746-XII-сон, 29.08.2001 йилдаги 257-II-сон Қонун таҳририда) 50-моддаси учинчи қисми; «Таълим тўғрисида»ги Қонуннинг (29.08.1997 йилдаги 464-I-сон) 21-моддаси биринчи қисми ва бошқаларга қаранг.\n2020-02-01 11:48:57, Гость_:


Ижтимоий аҳамиятга эга бўлмаган юридик истеъмолчиларга табиий газ етказиш вақтинча тўхтатилади - zarnews.uz\nЭнергетика вазирлиги хабарига кўра, кеча, 25 январь куни содир бўлган Марказий Осиё ягона электр тармоғидаги авария оқибатида мамлакатимиздаги газ қазиб олиш конлари ва уни қайта ишлаш заводларида технологик жараёнларнинг бузилиш ҳолатлари кузатилмоқда. Бу эса, ўз навбатида газ ишлаб чиқариш ҳажмининг камайишига олиб келган.\n“Хабарингиз бор, кеча, 25 январь куни соат 10:57 да Марказий Осиё ягона электр тармоғида катта авария бўлиши оқибатида мамлакатимиз ҳудудларида электр энергия таъминотида ўчишлар юзага келган эди.\nШундан сўнг, Президентимиз топшириқларига биноан электр энергияси таъминотида юзага келган носозликлар сабабини аниқлаш ва бартараф этиш бўйича Бош вазир ҳузурида ҳукумат комиссияси тузилди. Комиссия томонидан биринчи навбатда генерация жараёнини тиклаш вазифаси қўйилиб, содир бўлган носозликлар сабабларини аниқлаш, электр таъминотининг барқарорлигини таъминлаш бўйича чора-тадбирлар ишлаб чиқиш ҳамда зудлик билан амалга ошириш юзасидан қатор вазифалар юклади.\nУмумтизимда кузатилган йирик носозликлар мутахассислар томонидан бартараф этилиб, республикамизнинг ягона электр тармоғига қувват узатилиш бошланди.\nБугун, соат 09:30 ҳолатига кўра республикамизда электр энергияси таъминоти 70% га тикланган.\nБунда, биринчи навбатда аҳоли истеъмолчилари ва ижтимоий соҳа объеклари электр энергияси билан таъминланди.\nШуни ҳам айтиб ўтишимиз керакки, юзага келган носозликлар сабабли мамлакатимиздаги мавжуд газ қазиб олиш конлари ва уни қайта ишлаш заводларида технологик жараёнларнинг бузилиш ҳолатлари кузатилмоқда. Бу эса, ўз навбатида газ ишлаб чиқариш ҳажмининг камайишига олиб келмоқда.\nШу сабабли, иссиқлик электр станцияларида газ босимининг камайиши кузатилмоқда ва бу электр энергиясини ишлаб чиқариш ҳажмига салбий таъсир кўрсатмоқда.\nИстеъмолчиларни электр энергияси билан барқарор таъминлаш мақсадида, ишлаб чиқарилаётган табиий газ тўлиқ ҳажмда иссиқлик электр станциялари, ижтимоий соҳа объектлари ва аҳоли истеъмолчиларига йўналтирилади.\nШу муносабат билан, бугундан бошлаб автомобилларга газ тўлдириш компрессор станциялари фаолиятига вақтинчалик чекловлар киритилади. Шу билан биргаликда, бошқа ижтимоий аҳамиятга эга бўлмаган юридик истеъмолчиларга ҳам табиий газ етказиб бериш вақтинча тўхтатилади”, дейилади вазирлик хабарида.\nТеглар: Газ таъминоти метан газ электр таъминоти\nҲозирча Самарқанддаги «заправка»ларда газ берилмаяпти


Сир. Уни билишдан хурсандмиз | Фарзандларингизга таълим беринг\nТИЛИДА ЎҚИШ абуи абхаз адангме аджиё аймара албан алур амхар антанкарана арабча арман ассам аука африкаанс аханта ачоли бамана баск басса (Камерун) басса (Либерия) батак (каро) батак (сималунгун) батак (тоба) бауле бенгала бете биак бикол бислама болгар бошқирд булу ваиунаики валенсий валлий валяйта везу венгер венда вичи вьетнам га галисий ган гереро герзе грек гренланд грузин гуарани гуарани (Боливия) гужарати дат даяк нгаджу деху дигор дуала дусун зулу ибан ибанаг ибинда иврит игбо илоки инглиз индонез ирланд исланд исоко испан итальян ишан йоруба кабил кана каннада каонде карен (сго) карифуна каталан качиквел (ғарбий) квангали кекчи кечуа (Анкаш) кечуа (Аякучо) кечуа (Боливия) кечуа (Имбабура) кечуа (Куско) кечуа (Пастаса) кечуа (Сантьяго де Эстеро) кечуа (Чимборасо) кикамба киконго кикуйю килуба кимбунду кинамванга киньяруанда кипенде кирибати кирунди киси киче конго корейс коса кпелле креол (Гаити) креол (Гвинея-Бисау) креол (Маврикий) крио куаньяма куна курд курмонжи (Кавказ) курд курмонжи (кирилл ёзувида) кхмер кьянгонде ламба латиш ленже лингала литва лози ломби лувале луганда лугбара лунда луо лўли (Болгария) лўли (Македония) лўли (Македония) кирилл ёзувида лўли (жанубий Греция) лўли (шарқий Словакия) лўли (шимолий Туркия) майя македон макуа малагаси малайя малаялам мальта мам мамбуе-лунгу манжак манинка (шарқий) мапуче маратҳ маршалл масатек (Уаутла) масауа менде мизо михе миштек (Герреро) миштек (Уахуапан) монгол море моту мьянма навахо науатль (Герреро) науатль (Хуастека) науатль (шимолий Пуэбла) науйтль (марказий) нгаубере ндау ндебеле ндебеле (Зимбабве) ндонга немис ненгоне неосоломоник непал нзема ниас нидерланд никобар ниуэ норвег ньюнгве ньянжа озарбайжон озарбайжон (кирилл ёзувида) олтой олуконзо осетин отетела отоми (Мескиталь водийси) пангасинан панжоб панжоб (шахмукхи) папьяменто (Аруба) папьяменто (Кюрасао) паэс пемон пенсильван немис пиароа пижин (Камерун) пижин (Нигерия) поляк португал пулар рапануи румин руньянкоре рус руторо самар-лейте самоа сангир санго сапотек (истмус) сапотек (лачигири) сарамакка сарнами свати себуан сейшель креол сена сепеди серб серб (лотин ёзувида) сесото (Лесото) сидама сингал словак словен соли сомали сранан-тонго суахили судан сусу тагал таити тай тамил тандруй тараскан тарахумара (марказий) тви телугу тетум (Дили) тив тлапанек тоба тожик ток-писин тонга тонга тоража тотонак тотор тохолабал тсвана тсонга тува тумбука турк туркман туркман (кирилл ёзувида) уйғур (кирилл ёзувида) украин умбунду урду урхобо фарер фижи фин фон француз фрафра харачуу хауса хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хмонг хорват хуастек (Сан-Луис-Потоси) цельталь цоцил чабакано чех чилуба читонга читонга (Зимбабве) читонга (Малави) чичева чичемба чокве чол чуабо шарқий увеа швед шитсва шона эве эдо эмбера (катио) эстон эфик яван япон ўзбекча қирғиз қозоқ қуйи немис\nСизга кимдир қачондир бошқаларга айтмаган нарсани гапирганми? ~ * Бу нарсани бошқа одамлар билишмагани учун, уни сир деб номлашади. Муқаддас Китобда ўзгача бир сир ҳақида ёзилган. У «муқаддас сир» деб номланган. Бу сир Худодан бўлгани учун муқаддас ҳисобланади. Ҳатто фаришталар ҳам ушбу сир ҳақида кўпроқ билиб олишни исташган. Сиз-чи, бу қандай сир эканини билмоқчимисиз? ~\nСизнингча, фаришталар нимани билиб олишни исташган?\nҚадим замонларда Аллоҳ илк эркак ва аёлни яратган экан. Уларнинг исмлари Одам ва Ҳаво эди. Худо уларга Адан боғи деб номланган чиройли уйни берибди. Агар Одам ва Ҳаво Худога қулоқ солишганида эди, улар ва уларнинг фарзандлари бутун ер юзини ўша боғ каби жаннатга айлантириши мумкин эди. Шунингдек, улар шу жаннатда абадий яшашарди. Лекин Одам ва Ҳаво нима қилиб қўйишгани эсингиздами? ~\nОдам ва Ҳаво Худога қулоқ солишмади. Шунинг учун биз бугунги кунда жаннатда яшамаяпмиз. Аммо Худо бутун ер юзи чиройли бўлишини ва ҳар бир киши абадий яшаб, бахтли ҳаёт кечириши мумкинлигини айтган эди. Қизиқ, У буни қандай амалга оширар экан? Буни кўп йиллар давомида одамлар билишмаган. Чунки бу сир бўлган.\nИсо ер юзига келганида, одамларга ушбу сир ҳақида кўп нарсаларни ўргатган. У, бу сир Худонинг Шоҳлиги ҳақида эканини айтган. Исо одамларга ушбу Шоҳлик келиши ҳақида ибодат қилишларини ўргатган. Чунки айнан бу Шоҳлик орқали ер юзи ажойиб жаннатга айланади.\nХўш, ушбу сирни билиб олишдан хурсандмисиз? ~ Эсингизда бўлсин, фақат Яҳовага қулоқ солганлар жаннатда яшашади. Муқаддас Китобда Яҳовага итоат қилган аёллар ва эркаклар ҳақида кўп ҳикоялар бор. Улар ҳақида кўпроқ билиб олишни истайсизми? ~ Келинг, улардан баъзилари ким бўлганини ва улардан қандай ўрнак олишимиз мумкинлигини кўриб чиқайлик.\nИбтидо 1:26–28; 2:8, 9; 3:6, 23\nМатто 6:9, 10\nЗабур 36:11, 29\n^ 3- х.б. Ушбу туркумдаги мақолаларда сиз баъзи саволлар олдида тильда белгисини (~) учратасиз. Бу тўхталишингизга ва фарзандингизга жавоб беришга имкон яратадиган қулай пайтдир.\nМуқаддас Китобда қандай ўзгача сир ёзилган?\nНимага бугун ер юзи жаннат эмас?\nИсо ушбу сир ҳақида одамларга нимани ўргатган?\nЖаннатда яшаш учун нима қилишингиз керак?


Қурилаётган янги халқаро аэропорт қачон фойдаланишга топширилади?\nҚурилаётган янги халқаро аэропорт қачон фойдаланишга...\n30.05.2018 10:19 0 3233\nВазирлар Маҳкамасининг 2018 йил 30 мартдаги 250-қарори билан «Тошкент-Шарқий» аэродроми базасида фуқаролик (хизмат) авиациясининг замонавий аэропорт мажмуасини қуриш» лойиҳасини амалга оширишга доир қўшимча чора-тадбирлар тасдиқланиб, «Тошкент-Шарқий» аэродроми базасида фуқаролик (хизмат) авиациясининг замонавий аэропорт мажмуасини қуриш ишлари бошлангани ҳақида хабар берган эдик.\nМазкур иншоотни қуриш «Ўзбекистон темир йўллари» акциядорлик жамияти зиммасига юклатилди. Тошкент халқаро аэропортини қуриш босқичма-босқич амалга оширилади. Комплекснинг бош режаси «Боштранслойиҳа» акциядорлик жамияти томонидан ишлаб чиқилмоқда. Шунингдек, бу йўналишдаги қатор институтлари мутахассислари ўз ишланмалари билан иштирок этишмоқда.\nЛойиҳага кўра, 2 та терминал бунёд этилади. Дастлабки терминал давлат раҳбарлари ва расмий делегацияларни кутиб олиш учун мўлжалланган. Бир вақтнинг ўзида 250 нафар йўловчини сиғдира оладиган навбатдаги терминал ишбилармон ва тадбиркорларга хизмат кўрсатади. Шунингдек, кунига 50 тонна юк тушириш имкониятига эга замонавий карго бўлимини ҳам қуриш кўзда тутилган. Бу бунёдкорлик ишларига «Ўзтемирйўлқурилишмонтаж» унитар корхонаси жалб этилган.\nҲар қандай аэропортнинг энг аҳамиятли ҳудуди учиш-қўниш йўлакларидир. Шу боис аэропортнинг бу қисми қурилишига алоҳида эътибор қаратилмоқда. Йўловчиларнинг ва ҳаракат хавфсизлигини таъминлаш, самолёт ҳамда вертолётларнинг эркин парвоз этишида муҳим бўлган бу объектнинг бунёд этилишида жаҳон тажрибасидан кенг фойдаланилмоқда. Ушбу жараёнга Навоий эркин индустриал-иқтисодий зонасида жойлашган ҳалқаро аэропортни бунёд этишда иштирок этган ишчи-муҳандислар жалб этилган.\nУзунлиги 4 километр, кенглиги 75 метр бўлган замонавий учиш-қўниш йўлаклари бунёд этилади. Мазкур бунёдкорлик ишларига «Трансйўлқурилишмахсуспудрат» МЧЖ жамоаси ҳам қатнашмоқда. Шу кунга қадар бу ерда 139 800 куб метр тупроқ ишлари бажарилди. Қурилиш-монтаж ишларида 100 дан ортиқ махсус техникалар ва яна шунча ортиқ ишчи-ходимлар иштирок этмоқда.\nКомплекс доирасида бир вақтнинг ўзида 20 та самолётни кутиб олиш ва жўнатишга мўъжалланган перрон ҳам қурилади. Шунингдек, бир қанча қўриқлаш, алоқа ва хавфсизлик пунктлари ҳам бунёд этилиши кўзда тутилган. Лойиҳа доирасида самолётларга техник хизмат кўрсатиш маркази, «Боинг-787»,«А-320» самолётлари ҳамда 2 та МИ-8 вертолётларини сақлаш учун замонавий ангар, Ёнғин хавфсизлиги депоси тикланади. Шу билан бирга, диспетчерлик маркази ва 100 нафар йўловчига мўлжалланган овқатланиш биноси ҳам барпо этилади. Эътиборга молик яна бир жиҳат мутахассислар қурилиш жараёнида юк ташувчи «Боинг-787-8» самолётлари учун тўхташ маскани устида ҳам иш олиб бормоқда. Ёқилғи қуйиш шахобчаси, маъмурият биноси, юқори қувватга эга ним станция ва ёритиш тизими ҳам бир вақтнинг ўзида қад ростлайди.\n«Ўзтемирйўлқурилишмонтаж» унитар корхонаси қурувчилари вертолётлар учун сақлаш ангарнинг пойдеворида 60 фоиз қазиш ишларини якунлади. 2-терминал биносида 1000 куб метр тупроқ ишлари бажарилди. Махсус механизациялаштирилган йўл станцияси ва «Тошкент механика заводи» акциядорлик жамияти томонидан халқаро аэропорти ҳудудини темир-бетон деворлар билан ўраб олиш ишлари олиб бормоқда.\nҚайд этиш керак, лойиҳанинг биринчи босқичи 2020 йилга якунланиши белгилаб қўйилган. Шу муддатда самолётларни қабул қилиш, йўловчиларга хизмат кўрсатиш ишларини бошлаб юбориш мўлжалланмоқда.\nТошкент вилояти халқаро аэропорт


Бугун Германия канцлери Герхард Шрёдер халқаро ҳамжамиятни, Афғонистонни қайта қуришга ёрдамлашиш учун кўпроқ маблағ ажратишга чақирди.\nШрёдер жумладан, донор давлатлар келаси ойда янги хукуматни сайлайдиган Лоя жирга йиғилишини кутмасдан, ёрдам маблағини тезроқ беришлари кераклигини айтди. Афғонистонга бир кунлик ташриф билан келган Шрёдер, халқаро хавфсизлик кучлари мандати 20 июндан кейинги муддатга узайтирилишини қўллаб қувватлашини билдирди. Ани пайтда Германия раҳбари, тўрт ярим минг аскардан иборат халқаро кучларни пойтаҳтдан ташқарига жойлаштириш имконсиз эканини айтди.\nБугун Шрёдер Афғонистон муваққат хукумати бошлиғи Ҳамид Карзай билан учрашди. Шунингдек, бугун собиқ қирол Зоҳир шоҳ билан ҳам учрашиши кутилмоқда.\n10 май куни Германия канцлери Герхард Шрёдернинг Тошкентда Ўзбекистон президенти Ислом Каримов билан учрашиши режалаштирилган.


1991 йил 18 ноябрда Ўзбекистон Республикаси Олий Кенгашининг 8-сессиясида Ўзбекистон Республикаси Давлат байроғи тўғрисидаги қонун қабул қилинди.\nДавлат рамзлари ҳар бир халқнинг мустақиллиги, озодлиги, тинчлиги ва барқарорлиги тимсоли ҳисобланади. Буюк аждодларимиз ҳам юрт байроғини муқаддас билиб, уни ардоқлаганлар, кўз қорачиғидек асраганлар. Давлатчилигимиз тарихининг қайси даврини олиб қарамайлик, байроқ аждодларимиз учун озодлик, куч-қудрат, жасорат, ғалаба тимсоли бўлган.\nВатанимиз мустақилликка эришгач, Президентимиз Ислом Каримовнинг ташаббуси билан 1991 йилнинг 18 ноябрида Ўзбекистон Республикасининг Давлат байроғи тўғрисидаги қонун қабул қилинди. Мазкур ҳужжатда таъкидланганидек, миллий байроғимиз давлат суверенитетининг рамзларидан биридир.\nУ 16 йилдан бери мамлакатимиз Президенти Девони, Олий Мажлис палаталари, ҳукумат биноси, маҳаллий бошқарув идоралари, Ўзбекистон аъзо бўлган халқаро ташкилотлар, юртимизнинг ўнлаб хорижий давлатлардаги дипломатия ва савдо ваколатхоналари, консуллик муассасаларида ҳилпираб турибди.\nЕр юзида икки юздан ортиқ давлат, ва албатта, ҳар бир давлатнинг ўз рамзлари, байроғи бор. Ҳар бир байроқ айрича ранг ва тимсолларга эга. Улар билан ёнма-ён балқиб турган байроғимиз ҳеч кимдан кам эмаслигимиз ва кам бўлмаслигимизни кўрсатиб туради.\nПрезидентимизнинг хорижий мамлакатларга расмий ташрифлари давомида байроғимиз ўша юрт кўчаларини безайди. Турли байрам тантаналарида, юртимиз делегатсиялари қатнашаётган халқаро миқёсдаги тадбирларда, нуфузли спорт мусобақаларида Ватанимизнинг шаъни, халқимизнинг ғурур ва ифтихорини ёрқин акс эттиради. Юртимиздаги байрам шодиёналари, тантаналар чоғида кўчаларимизга кўрк бағишлаб турган байроғимиз ҳар биримизда шукроналик ҳисларини уйғотади.\nМамлакатимизда ёш авлод таълим-тарбиясига қаратилаётган улкан эътибор самараси ўлароқ, халқаро миқёсда Ватанимиз шарафини муносиб ҳимоя қилишга қодир ёшлар сафи тобора кенгайиб бормоқда. Айниқса, турли спорт мусобақаларида ғолибликка эришган йигит-қизларимиз шарафига юрт байроғи баланд кўтарилмоқда. Ана шундай лаҳзаларда қалбларимизда Ватан туйғуси янада кучлироқ жўш уради, халқимизнинг салоҳияти, келажагимизга ишонч янада мустаҳкамланади.\nДавлатимиз байроғидаги ҳар бир ранг, ҳар бир белги чуқур рамзий маънога эга.\nУндаги мовий ранг тириклик манбаи бўлган обиҳаётни, мусаффо осмонимизни, куч-қудратимизни, юртимизда ҳукм сураётган тинчлик ва барқарорликни акс эттиради.\nОқ ранг – тинчлик, хотиржамлик, ёруғлик рамзи. Шунингдек, бу ранг ўзида поклик, беғуборлик, ботиний гўзалликни ифодалаб келган. Демак, байроғимиздаги оқ ранг халқимизнинг покиза орзу-умидларини, ёруғликка, эзгуликка эшлигини ўзида намоён этади.\nБайроғимиздаги ярим ой ва юлдузлар тасвири тарихий қадриятларимиз, умрбоқий анъаналаримиз, маънавий куч-қудратимиз билан боғлиқ. Ҳилол қўлга киритилган мустақиллик, озодликни ифодалайди.\nДавлатимиз байроғи – ўтмиш, бугун ва келажагимизнинг ёрқин тимсоли. Қонунда белгиланганидек, Ўзбекистон Республикасининг фуқаролари, шунингдек, Ўзбекистонда яшайдиган бошқа шахслар байроғимизни ҳурмат қилишлари шарт. Зеро, унда руҳиятимиз, ғурур ва ифтихоримиз, Ватанимиз ва халқимизга бўлган чексиз меҳр-муҳаббатимиз, келажакка ишончимиз мужассамдир.\n“Ўзбекистон Республикасининг Давлат герби тўғрисидаги” қонун 1992 йил 2 июлда Ўзбекистон Республикаси Олий Кенгашининг 10 сессиясида қабул қилинди.\nГербнинг марказида тасвирланган - қанотларини кенг ёзиб турган Хумо қуши – бахт-саодат ва эрксеварлик рамзи тасвирланган. Буюк аллома Алишер Навоий Хумо қушини барча тирик жонзодлар ичида энг эзгу деб таърифлаган.\nГербнинг юқори қисмида Республиканинг собит ва барқарорлигининг рамзи сифатида саккиз қиррали юлдуз тасвирланган. Унинг ичида яримой ва беш қиррали юлдуз ифодаланган. Қуёш тасвири – Ўзбекистон Республикаси танлаган йўлининг нурли бўлишини ва Республиканинг ноёб табиий иқлим шароитини кўрсатиб туради.\nБошоқлар – халқнинг ризқ-рўзи бўлган ғалла тимсолидир. Оппоқ бўлиб очилаётган пахта чаноқлари тасвирланган ғўза шоҳлари – асосий юртнинг донғини дунёга таратган асосий бойлиги рамзидир.\nБуғдой бошоқлари ва пахта чаноқлари давлат байроғига ўхшаган лента билан ўраб қўйилган. Бу Республикада яшаётган халқлар якдиллигининг тимсолидир.\n“Ўзбекистон Республикаси Давлат мадҳияси тўғрисида” қонун 1992 йил 10 декабрда Ўзбекистон Республикаси Олий Кенгашининг ўн биринчи сессиясида қабул қилинди.\nА. Орипов сўзи, М. Бурҳонов мусиқаси.\nИстиқлол маш'али, тинчлик посбони,


Лимонли заварной крем тайёрлаш, пишириш рецепти сирлари, оддий ва мазали\nVatanda.Com » Пазандалик » Ширинликлар » Лимонли заварной крем\nМўжизавий ва машҳур кремлардан бирини эътиборингизга тақдим этамиз. Нозик ва мазали! Ҳушбўй иси билан янада иштахаочарлик бағишлайди.\n4 дона лимон\n40 грамм сарёғ\n1. Биринчи навбатда 2 дона лимон пўстини қирғичнинг кичик томонидан чиқаринг ва шакар билан аралаштиринг.\n2. Барча лимонларнинг шарбатини чиқаринг ва шакар билан аралаштиринг.\n3. Тухумларни венчик ёрдамида кўпиртиринг. Бироқ, кўпик ҳосил бўлиш даражасигача олиб борманг.\n4. Тухум ва шакар-лимонли массани бирлаштириб, аралаштиринг. 30 дақиқага қолдиринг.\n5. Белгиланган вақт ўтиб, тайёрланган массани ситодан ўтказинг. Лимон пўсти ва тухум оқининг ортиқча қисмларини ажратиб олиш учун. Натижада силлиқ ва чиройли масса ҳосил бўлади.\n6. Массани кастрюлкага қуйинг ва сарёғни солинг. Паст оловга қўйинг.\n7. Доим аралаштирган ҳолда крем қуюқлашгунга қадар оловда ушлаб туринг. Бу тахминан 4 дақиқани ўз ичига олади.\n8. Тайёр ва нозик кремни совутинг. Крем тайёр!\nПаҳлава – мащур қандолатчилик пишириғи бўлиб, қиём қуйилган қаватланган ҳамир ва ёнғоқдан иборатдир. Паҳлава ширинлигини тайёрлаш шарқ ҳалқлари ошҳонасида кенг тарқалган. Ўзбек ошҳонасида паҳлава анъанавий тарзда Наврўз байрамида дастурҳонга тортилади....\nПардек енгил ва жуда ҳам мазали ширинлик! Ҳар қандай дастурхондан ўзининг ёрқин ўрнини эгалловчи ширинлик. Яқинларингиз учун ушбу ширинликни тайёрланг ва ҳушкайфият улашинг....


БМТ овоз чиқарди\nКейинги хабарларга кўра¸ Исроил ҳукумати БМТ Хавфсизлик кенгашининг 8 январ кунги резолюциясини ҳам писанд қилмаëтир ва Ғазодаги амалиëтларни давом эттираëтир.\nИкки ҳафтадан бери араб давлатлари ва Исроил тарафдорлари ўртасидаги тортишув фалаж қилиб келган БМТ Хавфсизлик кенгаши¸ Ғазо можароси бўйича ниҳоят резолюция қабул қилди.\nИсроил ва Ҳамас ўртасида зудлик билан давомли сулҳ битими тузилишига чақирувчи Хавфсизлик кенгаши резолюциясига пайшанба кечқурун кенгашнинг 15 аъзосидан 14 таси ëқлаб овоз берди.\nФақат АҚШ ҳукуматигина бу резолюцияга овоз беришдан сақланди.\nБундай қарорни изоҳлаган АҚШ Давлат котиби Кондолиза Райс¸ Вашингтон резолюцияни қўллаб-қувватлаши¸ бироқ Ҳамас ва Исроил ўртасида Миср воситачилигида ўтаëтган музокаралардан бирор натижа чиқиш-чиқмаслигини кутаëтганини билдирди.\n- Гарчи қилиниши лозим муҳим ишлар ҳали олдинда турган бўлса-да¸ бу борада жиддий уринишлар бораëтганини қайд этишни истардим.\nШу маънода Миср президенти Ҳусни Мубаракнинг Исроил ва Ҳамас ўртасидаги воситачилик уринишлари нафақат олқиш¸ балки қўллашга арзийдиган ишдир.\nМен айни шу уринишларнинг Ғазода нафақат давомли сулҳ¸ балки давомли тинчликка элтишига ишонаман. Шу боис биз Миср ҳаракатларини қўллаб-қувватлашимиз шарт¸ деди Хавфсизлик кенгаши йиғинида Райс.\nАҚШ нинг Исроил ва Ҳамасни ўт очмаслик тўғрисида зудлик билан келишувга эришишга чақирувчи БМТ резолюциясига қўшилмагани¸ бу чақириқнинг таъсир кучи¸ хусусан Исроилга босимини камайтирмай қолмайди.\nШундай бўлса-да¸ БМТ бош котиби Бан Ки-Мун можарога аралашган барча томонларни дарҳол резолюция талабларини тўлиқ ҳурмат қилишга чақирди.\nҲозирча бу чақириқнинг Ҳамас¸ айниқса қарийб 50 йилдан бери БМТ нинг кўплаб резолюцияларини писанд қилмай келаëтган Исроил томонидан инобатга олиниши мавҳумлигича қолмоқда.\nШунга қарамай¸ бир томондан¸ Исроилнинг ашаддий ҳимоячиси бўлиб қолаëтган АҚШ¸ иккинчи томондан Фаластин учун адолат сўраëтган араб давлатлари босими ўртасида қолган БМТ Хавфсизлик кенгашининг резолюция қабул қилиши¸ айрим дипломатларга кўра¸ некбинликка асос беради.\nБМТ бош котиби¸ томонлар ўт очишни тўхтатиш келишувига эришиши билан қилиниши лозим энг долзарб вазифа Ғазо аҳолисига инсонпарварлик ëрдам етказиш эканини таъкидлади.\nБан Ки-Мун келаси ҳафта шахсан ўзи минтақага бориб¸ бу жараëнни тезлатишини хабар қилди.\n- Айни пайтда ҳаммамиз минтақада узоқ муддатлик хавфсизлик ва тинчлик муҳити яратиш учун янада каттароқ ирода¸ аниқроғи сиëсий ирода лозимлигини яхши биламиз. Мен ўт очиш тўхтатилгани ва гуманитар ëрдам муҳтожлар қўлига етиб бораëтганини ўз кўзим билан кўриш ва бораëтган дипломатик уринишларни рағбатлантириш учун келаси ҳафта минтақага сафар қиламан¸ деди БМТ бош котиби.\nХалқаро ташкилотлар¸ Ғазода гуманитар фалокат юзага чиққанини таъкидламоқдалар. Гуманитар ëрдам молларини олиб кетаëтган юк машинаси ҳайдовчиси ўлдирилганидан сўнг¸ БМТ Ғазога инсонпарварлик ëрдами етказишни тўхтатди ва вазият бундан сўнг янада оғирлашмоқда.\nХавфсизлик кенгаши мажлисига раислик қилган Франция ташқи ишлар вазири Бернар Кушнер¸ ўт очишни дарҳол тўхтатиш ва ғазоликларга инсонпарварлик ëрдами етказишни йўлга қўйиш баробарида¸ Мисрдан Ғазога қурол-яроғ контрабандаси тўхтатилиши ва Исроил билан ўтиш пунктлари очилишини ҳам талаб қилди.\n- Биз Миср ва Франция президентлари ташаббуси билан бораëтган ҳозирги музокаралар муваффақиятига айнан шу жиҳатларнинг ҳам хизмат қилишини истаймиз¸ деди Кушнер.\nБритания ташқи ишлар вазири Дэвид Милибанд ўз баëнотида¸ Исроил хавфсизлиги ва Фаластин ерларининг дахлсизлигига бирдек ҳурмат кўрсатилиши лозимлигини урғулади.\nБМТ Хавфсизлик кенгаши аъзолари қарийб якдиллик билан қабул қилган резолюция¸ сўнгги хабарларга кўра¸ Исроил томонидан беписанд қолдирилди.\nРезолюция¸ Исроил қуролли қўшинларини Ғазо ҳудудларини зудлик билан тарк этишга чақиришига қарамай¸ 9 январ куни Исроил ҳарбий кучлари Ғазодаги амалиëтларни яна давом эттирмоқда.\nИсроилнинг Ғазога қарши 14 кунлик амалиëтлари оқибатида нобуд бўлган фаластинликлар сони¸ 750 дан ошиб кетди ва қурбонларнинг аксари¸ тинч аҳоли вакилларидир.\nИсроил амалиëтлар давомида 13 аскаридан айрилганини билдирди.


ЗУККО ВА ФИДОЙИ ХОТИН-ҚИЗЛАР - Ўзбекистон овози газетаси\nЗУККО ВА ФИДОЙИ ХОТИН-ҚИЗЛАР\nБош қомусимиз қабул қилинганининг 23 йиллиги арафасида «Ўзбекистон ХДПнинг энг фаол аёли» кўрик-танловининг Қорақалпоғистон Республика, вилоятлар ва Тошкент шаҳар босқичлари ғолиблари аниқланди\nТанловнинг Жиззах вилоят босқичида шаҳар ва туманларда биринчиликни олган ўн уч нафар хотин-қиз қатнашди. Улар ўзлари танлаган йўналишлар бўйича бизнес лойиҳаларини тақдим этишди. Қонунларимиз — ҳаётимизнинг асоси ҳамда сиёсий ҳозиржавоблик шартларида билим ва иқтидори, зукколикларини намойиш этишди. — Тижорат банкидан оладиган кредит ҳисобидан ўз бизнесимни очмоқчиман, — деди Дўстлик туман халқ таълими муассасалари фаолиятини услубий таъминлаш ва ташкил этиш бўлими ходимаси Гулбаҳор Нормуродова. — Шифобахш гиёҳлар етиштиришни йўлга қўйиш орқали аввалига 4 нафар хотин-қизни иш билан таъминлашни режалаштиряпман. Менинг бу лойиҳам аҳоли саломатлигини мустаҳкамлашга хизмат қилиши билан ҳам ижтимоий аҳамиятга эга, деб ўйлайман.\nҚизиқарли ҳамда соғлом рақобат тарзида ўтган кўрик-танловда Жиззах шаҳри вакиласи Ҳалима Неъматова ғолибликни қўлга киритиб, танловнинг республика босқичида иштирок этиш имкониятига эга бўлди.\n— Танлов барчамизда яхши таассурот қолдирди, — дейди ЎзХДП Мирзачўл туман кенгаши раиси Ҳаким Намозов. — Танлов ўз номи билан танлов. Унда кимдир ғолиб бўлиши табиий. Аммо менга қолса, иштирокчи аёлларнинг ҳаммасини фаол, совриндор дегим келди. Улар кўрик-танловнинг вилоят босқичига, албатта, ғолиб бўламан, деган ният билан жиддий тайёргарлик кўриб келишган. Бу эса танловга ўзгача руҳ, ўзгача мазмун бағишлади, унинг таъсирчан, қизиқарли, эсда қоладиган тарзда ўтишини таъминлади.\nСирдарёда кўрик-танловнинг вилоят босқичи партияга бирлашган 4446 нафар хотин-қиз сиёсий фаоллигининг ўзига хос намойишига айланди. Шу куни Гулистон шаҳридаги вилоят маънавият ва тарғибот маркази мажлислар зали вилоят рассомлар уюшмаси аъзоларининг ижод намуналаридан бўлган аёл портретлари, тасвирий санъат намуналари, партиянинг рамзий белгилари туширилган кўргазмали воситалар билан безатилди.\nВилоят туман ва шаҳарларидан келган 11 нафар иштирокчи орасидан ғолибни танлаш эса осон кечмади.\n— Намойиш этилган 11 лойиҳа бир-бирини ҳеч такрорламайди, — дейди ҳайъат аъзоси олима Ўғилой Эрбутаева. — Барчаси партия электорати манфаатларига мос равишда, ҳудуд шароитидан келиб чиққанлиги билан характерли. Мисол учун, Ховос тумани вакиласи Сайёра Сангилованинг аёлларни уй шароитида иш билан таъминлашга қаратилган, остоналар учун тўшама ва гиламдўзлик буюмларини тайёрлашга мўлжалланган лойиҳаси туман аҳолиси турмуш шароитига мос келади.\nМуҳаббат Бўронова, Гулистон туман хотин-қизлар қўмитаси раиси:\n— Туманда ЎзХДП аъзоси бўлган билимдон хотин-қизлар кўпчиликни ташкил этади. Ўзим ҳам шу партия аъзосиман. Қизғин ўтган танловдан хулоса қилиб айтишим керакки, иштирокчилар сиёсий фаолликда бир-биридан қолишмади. Лойиҳалар тақдимотигина эмас, қонунлар шарҳи, давлат ва сиёсат ҳамда демократик қадриятларга оид савол-жавоб шартлари жуда қизиқарли ўтди.\nИбодат Худойназарова, Ховос тумани:\n— Иштирокчилардан бундай фаолликни кутмагандик. Шундай тадбирларни сиёсий партиялар ўтказсин экан-да. Чиройли, ихчам ва мазмунли. Томошабинлар учун ҳам зерикарли бўлмади чоғи, охиригача ҳеч ким зални тарк этмади.\nГулчирой Раҳмонова, танловнинг Сирдарё вилоят босқичи ғолиби:\n— Шу ерга етиб келгунча, тўғриси, кўп изландим. Ишлаб турган лавозимим масъулиятини қайта ўрганиш учун ҳар бир мактаб муассасасида бўлдим. Шаҳримиздаги «Обод юрт» маҳалласида ҳар бир хонадонда ўзим илгари сурмоқчи бўлган лойиҳам юзасидан иш олиб бордим. Қонунлар мазмун-моҳияти ва аҳоли ҳаётига муштараклиги бўйича суҳбатлар ўтказдим. Бошқа иштирокчилар ҳам кам меҳнат қилмаганлиги кўриниб турибди. Қомусимиз байрами олдидан ўтказилган танловда меҳнатларимни руёбга чиқара олганимдан, партиядошларимни эътиборига лойиқ топилганимдан хурсандман, албатта. Энди республика босқичида ҳам муносиб қатнашиш учун янада қатъият билан изланаман.\nУрганч шаҳридаги Санъат коллежи ҳар қачонгидан гавжум бўлди. «Ўзбекистон ХДПнинг энг фаол аёли» кўрик-танловининг Хоразм вилоят босқичи мана шу кошонада ўтказилаётгани сабабли бу ерга танлов иштирокчилари, уларни қўллаб-қувватловчи яқинлари, ҳамкасблари, партия фаоллари, кенг жамоатчилик вакиллари тўпланишди.\nТанлов иштирокчиси Дилнура Қурбонова Янгиариқ тумани марказидан узоқда жойлашган «Гулобод» қишлоғида истиқомат қилади. Ёш тадбиркор ўз қишлоғида фойдаланилмаётган бинони ижарага олиб, йигирма бир нафар хотин-қизни ишга жалб этган. Чеварлар томонидан тикилаётган турли хил махсус иш кийимлари, ўсмирлар учун костюм-шимлар аллақачон ўз харидорларини топган. Дилнура Қурбонова тадбиркорлик фаолиятини янада кенгайтириш учун банкдан кредит олишни режалаштирган. Янгиариқ туман ҳокимлигининг қарорига асосан ёш тадбиркорга 30 квадрат метр ер майдони ҳам ажратилди. Унинг янги бизнес режаси амалга ошса, яна 5 нафар хотин-қизнинг бандлиги таъминланади.\nКўрик-танловнинг вилоят босқичига етиб келган хивалик Зумрад Матниёзова, шовотлик Роҳатой Ёқубова, хонқалик Нигора Абдуллаева, урганчлик Муқаддас Абдикаримованинг касаначилик билан шуғулланиш, оилавий тадбиркорликни йўлга қўйиш, қишлоқда ичимлик сув таъминотини яхшилаш, аҳолига арзон ва сифатли парранда ҳамда парранда маҳсулотлари етказиб бериш борасидаги лойиҳалари ҳам ҳакамлар ҳайъати томонидан юқори баҳоланди.\nТанловнинг «Қонунларимиз ҳаётимиз асосидир» деб номланган шартида Боғот иқтисодиёт коллежи ўқитувчиси Камолот Саидова эрта турмуш қуришнинг салбий оқибатлари, бу масаланинг ҳуқуқий томонлари ҳақида фикр-мулоҳазаларини билдирди.\nИштирокчилар танловнинг сиёсий ҳозиржавоблик шартини ҳам тўлақонли ва талаблар асосида бажаришга ҳаракат қилишди. Якуний натижаларга кўра, Хазорасп Педагогика ва хизмат кўрсатиш касб-ҳунар коллежи ўқитувчиси Рашида Султонова биринчи,\nБоғот иқтисодиёт коллежи ўқитувчиси Камолот Саидова иккинчи, вилоят Ахборот-ресурс маркази бўлим мудири Муқаддас Абдикаримова учинчи ўринга сазовор бўлди.\n— Кўрик-танловда иштироким менга кўп нарсаларни ўқиб-ўрганиш, анчадан бери орзу қилиб юрган бизнес лойиҳамни амалиётга татбиқ этиш, ўз устимда янада кўпроқ ишлаш, янги дўстлар орттиришимда катта ёрдам берди, — дейди Рашида Султонова. — Бундан кейин ҳам Ўзбекистон Халқ демократик партиясининг энг фаол аёли номини оқлаш, партиямизнинг мақсад ва вазифаларини тарғибот-ташвиқот қилишда ўрнак бўлишга ҳаракат қиламан.


00:09 / 29.09.2017\nБританиянинг суперкарлар ишлаб чиқарувчи Aston Martin ва Американинг Triton Submarines компаниялари қўшма лойиҳа — Project Neptune чув остига чуқурлигига тушувчи аппаратини намойиш этишди, деб хабар беради Motor. Бу энг қимматбаҳо, бир вақтнинг ўзида энг имиллаган Aston Martin ҳисобланади — унинг максимал тезлиги соатига 6,5 км, нархи эса 3,5 миллион доллардан ошиқроқ.\n«Project Neptune» Triton 1650/3 LP уч ўриндиқли ихчам ва енгил субмарина базасида ясалган. 30 килоВатт*соат сиғимли аккумулятор батареяси билан жиҳозланган сув ости аппарати 500 метр чуқурликкача шўнғилиши ва сув остида 12 соат қолиши мумкин. Субмарина иқлим назорати тизими ва СО2 газини ютиш қўрилмаси билан жиҳозланган.\nИлгарироқ, Монакода бўлиб ўтган катерлар ва яхталар кўргазмасида Aston Martin яратилишида Нидерландиянинг Quintessence Yachts кемасозлик компанияси ҳам жалб қилинган «спидбот»нинг иккита моделини намойиш этди. AM37S катерининг топ версиясига умумий қуввати 1054 от кучи бўлган иккита Mercury Racing мотори ўрнатилган.\nAston Martin илк электр сув ости кемасини тақдим қилди\n09:57 / 08.05.2018\n23:14 / 22.04.2018


«Соғлиқни сақлаш тизимида мажбурий меҳнат йўқ»!...\n17.04.2018 19:46 0 36150\nАйни дамда Ўзбекистон Республикаси Бош вазири Абдулла Арипов раислигида ўқитувчи, шифокор ва талабаларни ободонлаштириш ва йиғим-терим ишларига мажбурий жалб қилинишига қарши қаратилган видеоселектор йиғилиши бўлиб ўтмоқда.\nМухбиримизнинг хабар беришича, йиғилишни олиб борган бош вазир Абдулла Арипов халқ таълими вазири Улуғбек Иноятовни ўқитувчиларнинг мардикорларга айланиб қолганлиги туфайли жуда қаттиқ танқид қилган.\nЙиғилишда, Сирдарё вилояти Гулистон шаҳри ўқитувчилари мунтазам ободонлаштириш ишларига олиб чиқилгани қайд этилган. Пойтахтнинг Сергели туманида ўқитувчилар ўз ҳисобларидан керакли воситаларни олиб, янги қурилган уйларни тозалашга жалб қилинган. Бундай ҳолат Қашқадарё, Сурхондарё вилоятларида ҳам кузатилган. Бюджет ходимларидан ишчи кучи сифатида фойдаланиш билан бирга улардан мунтазам қўшимча маблағлар йиғиб келинган.\n— Давлат томонидан жойлардаги ободонлаштириш ишларига жуда катта маблағ ажратилган. Лекин жойлардаги ҳокимликлар бу маблағларни ўз ўрнида сарфламайдилар-, деди бош вазир.\nОбодонлаштириш ишларига 2018 йил учун:\n714 млрд жами ажратилган\n42 млрд ўзлаштирилган\n1-чоракда 170 млрд маблағ ўзлаштирилиши керак, 30 фоизигина ўзлаштирилган!\nА. Арипов шунингдек Соғлиқни сақлаш вазирини ҳам танқид остига олган. «Бизнинг тизимда мажбурий меҳнат йўқ» дея баёнот берган вазирнинг гапидан сўнг суриштирув ишлари олиб борилганда вазият бунинг аксини кўрсатгани маълум бўлди. Шу ўринда бош вазир реал ҳолатни ёритган оммавий ахборот воситалари ўрнини алоҳида таъкидлаб ўтди ва келажакда ОАВ ходимлари билан фаол ҳамкорлик қилинишини билдирди.


Жозеп Боррел: Европа Иттифоқининг Марказий Осиёдаги ҳамкорлари билан ўзаро муносабатлари тобора муҳим аҳамият касб этади\n18 Август 2021 11:45\nBRUSSELS. Kazinform - Сешанба куни Европа Иттифоқи Ташқи ишлар вазирлари навбатдан ташқари йиғилиш ўтказиб, Афғонистондаги сўнгги воқеаларни муҳокама қилишди, деб хабар беради Kazinform махсус мухбири.\nУчрашув якунида ЕИ ташқи ишлар ва хавфсизлик сиёсати бўйича Олий вакили Жозеп Боррел Европа Иттифоқи номидан баёнот берди.\n«ЕИ Афғонистондаги барча партияларни ўз зиммаларига олган барча мажбуриятларга риоя қилишга ва кенг қамровли, кенг қамровли ва доимий сиёсий ечим излашда давом этишга чақиради», дейилади баёнотда.\nЕвропа Иттифоқи Афғонистондаги барча ЕИ фуқаролари, шунингдек, ЕИ ёки аъзо давлатлар учун ишлайдиган маҳаллий ходимлар хавфсизлигининг муҳим аҳамиятини таъкидлайди.\nБундан ташқари, ЕИ барча зўравонликларни зудлик билан тўхтатишга, хавфсизлик ва фуқаролик тартибини тиклашга, Афғонистон бўйлаб фуқаролик ҳаёти, қадр -қиммати ва мулкини ҳимоя қилишга ва ҳурмат қилишга чақиради.\nБоррелнинг таъкидлашича, ЕИ Афғонистон халқи ва демократияси, яхши бошқарув, инсон ҳуқуқлари ва ижтимоий-иқтисодий тараққиётни, шу жумладан, давом этаётган можаро шароитида, беқарор Афғонистон билан боғлиқ хатарларни олдини олиш ,минтақавий беқарорлик, гиёҳванд моддалар савдоси ва назоратсиз ноқонуний миграция бўйича ёрдам беришга интилади.\n«Шу нуқтаи назардан, ЕИнинг Марказий Осиёдаги ҳамкорлари билан ўзаро муносабатлари тобора муҳим аҳамият касб этади», - дейилади ЕИ баёнотида.\nКалит сўзлар: Халқаро алоқалар, Марказий Осиё,


«НАСАФ» ФУТБОЛ МАКТАБ-ИНТЕРНАТИДА ИСТЕЪДОДЛИ ЁШЛАР ТАРБИЯЛАНМОҚДА - Ўзбекистон овози газетаси\n«НАСАФ» ФУТБОЛ МАКТАБ-ИНТЕРНАТИДА ИСТЕЪДОДЛИ ЁШЛАР ТАРБИЯЛАНМОҚДА\nЖаҳон тажрибасидан маълумки, ўз олдига юксак мақсадларни қўйган ҳар қандай профессионал футбол клуби аввало болалар футболига алоҳида аҳамият қаратиши талаб этилади. Аммо бундан ўн беш-йигирма йил муқаддам мамлакатимизда бармоқ билан санарли футбол мактаблари мавжуд эди.\nБугун ҳар бир вилоятда, ҳатто туманларимизда махсус болалар футбол мактаблари фаолият кўрсатмоқда. Олий лиганинг ҳар бир жамоаси қошида ташкил этилган махсус мактаб-интернатларда минглаб умидли ёшлар миллионлар ўйини сирларини ўрганишяпти. Охирги йилларда қитъа ва жаҳон чемпионатларида юртимиз шарафини муносиб ҳимоя қилаётган Ўзбекистон ўсмирлар, ёшлар терма жамоалари аъзолари айнан шу каби даргоҳларда илк футбол кўникмаларини олган.\nБир пайтлар ота-она турли вилоят ва шаҳарлардан пойтахтимиздаги Республика Олимпия захиралари спорт коллежи тасарруфидаги мактаб-интернатга ёки «Пахтакор» футбол клуби қошидаги секцияларга фарзандларини етаклаб келишарди. Бугун эса манзара буткул ўзгача. Биргина Қашқадарё вилоятида барча қулайликларга эга кўплаб футбол мактаблари фаолият юритмоқда. Ота-оналар фарзандларини «Насаф», «Машъал» ёки «Шўртан» футбол мактабларига олиб боришяпти. Бундан ташқари, Ўзбекистон Халқ таълими вазирлиги тасарруфидаги вилоят футбол мактаб-интернатида ҳам маҳоратли футболчилар тайёрлаш учун барча шароитлар яратилган.\nОФК президенти вазифасини бажарувчи, хитойлик мутахассис Жанг Жилонг Қаршида бўлганида «Насаф» футбол клуби қошидаги болалар футбол мактаб-интернатидаги имкониятларга юксак баҳо берганди.\n— Узоғи билан яна тўрт-беш йилдан кейин Ўзбекистон футболчилари жаҳоннинг етакчи жамоаларида тўп сурса ажабланмайман, — деган эди ўшанда Жанг Жилонг жаноблари. — Юртингизда болалар футболини ривожлантиришга катта эътибор қаратилаётганини кўп бора эшитгандим. Буни Қаршида кўриб, тасаввурим янада бойиди. Кўпчилик Европанинг номдор «Барселона», «Реал», «Аякс», «Ювентус» футбол мактабларини мақтаб гапиришга одатланиб қолган. Улар қаторига бемалол «Насаф» футбол мактаб-интернатини ҳам қўшсангиз арзийди.\nБу эътирофда ҳеч бир муболаға йўқ. Мактаб-интернатда ўз ишининг устаси бўлган фидойи мутахассислар, «Насаф» жамоасининг собиқ футболчилари Нурали Султонов, Динмуҳаммад Қурбонназаров, Шуҳрат Бўриев, Дмитрий Коньяров, Дадажон Тоғаев каби мураббийлар ишламоқда. Уларга украиналик тажрибали мутахассис Сергей Кучеренко раҳбарлик қилмоқда.\n— Мактабимиз 2009 йилда ташкил этилган бўлиб, турли ёш бўйича мавжуд 14 та гуруҳда уч юз нафардан зиёд бола шуғулланмоқда, — дейди футбол мактаб-интернати директори Сергей Кучеренко. — Шунингдек, вилоятимизнинг Нишон, Бешкент, Косон, Сурхондарёнинг Жарқўрғон туманларидаги филиалларимизда олти юз нафардан зиёд бола ўз маҳоратини оширмоқда. Таълим даргоҳимизда болалар, шунингдек, умумий ўрта таълим олиши, рус ва инглиз тилларини пухта ўрганишлари учун барча шароит муҳайё этилган. Мактабимиз битирувчиларининг «Насаф» ёшлар жамоасига жалб этилаётгани, айрим шогирдларимизнинг эса асосий таркибга номзодлар қаторига қўшилаётгани ўз олдимизга қўйган мақсадларимизга босқичма-босқич эришаётганлигимизни кўрсатиб турибди.\nДарҳақиқат, мактаб тарбияланувчиларидан Убайдулла Аълохонов, Ғолиб Ғайбуллаев, Одилжон Ҳамробеков, Даврон Ҳусанов, Сирожиддин Қўзиев, Шаҳзод Очилов, Дилшод Хушбоқовларнинг турли ёшдаги мамлакат терма жамоаси мураббийлари назарига тушгани бунинг тасдиғидир.


Жомбойлик 6 нафар “катта”нинг табиий газдан қарзи катта - zarnews.uz\nФойдаланилган табиий газ учун тўловларнинг вақтида амалга оширилмаганлиги сабабли Жомбой тумани аҳолисида анчагина қарздорлик йиғилиб қолган. “Ҳудудгаз Самарқанд” газ таъминоти филиали ва унинг туман бўлими ушбу қарзларни ундириш учун зарур чоралар кўряпти. Маҳаллаларда, корхона ва ташкилотларда огоҳлантириш, тарғибот ишлари олиб бориляпти ва бу ишлар изсиз кетмаяпти.\n- Уч кун аввал маҳалламиздаги табиий газдан қарзи бўлган 21 та хонадон аниқланиб, огоҳлантирилган эди, - дейди Гулистон маҳалласи раиси Жамшид Мирбобоев. – Бугунги кунга келиб, банк орқали пул ўтказишдаги айрим тушунмовчиликлар сабаб, 2 та хонадонда катта қарздорлик қолди. Бошқа хонадон эгалари тўловларни амалга оширди.\n- Табиий газдан энг катта қарздорлиги мавжуд маҳаллалар билан ишлаяпмиз, хонадонма-хонадон киряпмиз, - дейди туман газ таъминоти филиали аҳоли ва улгуржи истеъмолчилар хизмати билан ишлаш бўлими бошлиғи Икром Рашидов. – Ачинарлиси, қарздорларнинг аксарияти мансабдор шахслар ва тадбиркорлар. 2 миллион сўмдан 6 миллион сўмгача қарзи бор хонадон эгалари 28 нафарни ташкил қилиб, уларнинг 2 нафари мансабдор шахс, 4 нафари йирик тадбиркор экан. Аччиқ гап, огоҳлантиришдан сўнг улар тўловни амалга оширяпти.\nТумандаги 22 минг 616 хонадоннинг 9865 таси табиий газдан фойдаланади. Шу пайтга қадар 700 дан зиёд хонадонда замонавий “ақлли” ҳисоблагич ўрнатилди.\n2020 йил 1 август ҳолатида Жомбойда табиий газдан 10 миллиард 783 миллион сўм дебитор қарздорлик мавжуд.\nТеглар: Жомбой табиий газ тўловлари


Назарбоевнинг қизи президентликка даъво қиладими? | Qalampir.uz\nНазарбоевнинг қизи президентликка даъво қиладими?\nОлам\t09 Апрель 2019 15:42 8460\nАввалроқ, Қозоғистон Республикасининг вақтинчалик президенти Қосим-Жомарт Тоқаев халққа мурожаатида мамлакатда навбатдан ташқари президентлик сайлови ўтказилишини маълум қилгани ҳақида хабар берган эдик.\nБугун, 9 апрель куни Қосим-Жомарт Тоқаевнинг мурожаатидан кейин Қозоғистонда президентлик учун даъвогарлик қилиши мумкин сиёсий шахслардан бири Дариға Назарбоева сайловда қатнашмаслигини маълум қилди. Бу ҳақда "Tengrinews" хабар берди.\nҚозоғистон Республиксининг биринчи президенти, Элбоши Нурсултон Назарбоевнинг тўнғич қизи Дариға Назарбоева ҳозирда Сенат раиси ҳисобланади. У Қосим-Жомарт Тоқаев президент бўлгач, бу лавозимга сайланганди.\n“Йўқ, Дариға Нурсултоновна номзодини қўйишни режаоаштирмаяпти”, деган унинг ёрдамчиси Сауле Мустафоева.\nМаълумот учун, Қозоғистонда 9 июнь куни муддатидан олдин сайлов ўтказилади.\nҚозоғистон Дариға Назарбоева сайлов\nҲарбий қисмдан кўп миқдорда қурол ўғирлаган аскар ушланди Қозоғистонда намойишлар бошланди Қуролланган аскар ҳарбий қисмдан қочиб кетди Ўзбек талабаларининг оммавий қайтарилишига расмий Нур-Султон баёнот берди Можародан сўнг 24 мингдан ортиқ қозоғистонликлар Қирғизистонга кетди Қозоғистондаги авиаҳалокат: Bek Air самолёт урилган уй эгасини судга берди\n27 Февраль 13:17 33833\n25 Февраль 12:25 33493\n25 Февраль 09:35 25445\n25 Февраль 15:48 18257\n25 Февраль 12:30 14545


Резагулнинг кесиб ташланган бурни Туркияда ёпиштириладиган бўлди\nАфғонистон шимол-ғарбидаги Форёб вилоятининг чекка қишлоқлардан бирида рашкчи эри томонидан бурни кесиб ташланган 20 яшар Резагулни даволашни туркиялик врачлар ўз зиммаларига олишди. Резагул яқин кунлар ичида Туркияга олиб кетилиши ва ўша ерда унинг бурни тикланиши айтилмоқда.\nФорёб вилоятининг Маймана шаҳридаги афғон-турк қўшма шифохонаси врачлари бурнидан айрилган 20 яшар Резагулни Туркияга олиб бориб, пластик-жарроҳлик амалиёти ўтказишини айтдилар.\n25 ёшли Муҳаммад Хон 18 январь куни жаҳл устида ўзининг йигирма яшар хотини Резагулнинг бурнини кесиб ташлаган ва ўзи Фарёб вилоятининг толибон жангарилари назоратидаги қисмига қочиб кетган эди.\nРезагулнинг айтишича, эри уни қаттиқ рашк қилиб бурнини кесиб ташлаган:\n“Ўша куни мен уйда эдим. Эрим келиб, мендан “қаерга ва нимага борган эдинг”, деб сўради. Мен уйдан чиқмаганимни айтдим. Эрим ишонмади ва менинг гапларимга ҳам қулоқ солмай мени ётқиздида, пичоғини чиқариб бурнимни кесиб ташлади. Шариллаб оққан қонни кўрган эрим шундан сўнг уйдан чиқиб кетди”, дейди Резагул.\nРезагулнинг онасига кўра, куёви унинг қизини доим калтаклаб келган:\n“Қизимнинг ҳеч қандай гуноҳи йўқ эди. Эри доим уни уриб тепарди. Энди қизимнинг бурнини кесганидан сўнг Чилгази ёки Қайсор минтақасига қочиб кетди”, деди жабрдийда онаси.\nАфғонистонда эрларининг ўз хотинлари бурни ва лабларини кесиб ташлаш ҳоллари кўп кузатилади. Форёбдаги сўнгги ҳодиса маҳаллий аҳоли тарафидан ғазаб билан қарши олинди.\nЎтган йиллар давомида бурун ва лаблари эрлари томонидан кесиб ташланган кўплаб аёллар мамлакатдаги инсонпарварлик ташкилотлари ва саховатли инсонларнинг молиявий кўмагида чет давлатларда бурнини тиклаб қайтишга ҳам муваффақ бўлишди.\nАфғонистон қонунчилигига кўра, бировнинг бурнини кесиб ташлаш каби жиноятга қўл урган шахс етти йилдан кўпроқ қамоқ жазосига ҳукм этилиши мумкин.\nЛекин, Афғонистонда бундай жиноятга қўл урган эркакларнинг аксар ҳолларда жазодан қутилиб қолишлари кўп кузатилади.


Қозоғистонда коррупцияга қарши кураш тизими такомиллаштирилади\nОСТОНА – Қозоғистоннинг давлат ва нодавлат ташкилотлари, шунингдек, дипломатик ваколатхоналар ва академик доиралари вакиллари Остонада «Глобаллашув шароитида коррупцияга қарши курашиш» халқаро конференциясида иштирок этдилар. Бу ҳақда жума, 7 декабр куни Казинформ Қозоғистон президенти Нурсултон Назарбоевнинг матбуот хизматига таяниб хабар берди.\nҚозоғистон халқаро тажриба, БМТнинг коррупцияга қарши конвенциялари ҳамда ўзининг миллий хусусиятларига мувофиқ тарзда коррупциядан холи бўлган замонавий давлатнинг ўзига хос концепциясини яратди», деди давлат котиби Гулшара Абдикаликова.\n«Коррупцияга қарши кураш миллий тизимини ишлаб чиқишда биз жаҳон тенденциялари, ривожланган мамлакатлар ва БМТ, ИҲРТ ва ЕХҲТ каби халқаро ташкилотларнинг илғор тажрибасини инобатга олмоқдамиз», деди у.\nУнинг сўзларига кўра, коррупцияга қарши кураш тизими «Беш институционал ислоҳот» ва 2015-2025 йилларга мўлжалланган коррупцияга қарши кураш стратегияси доирасида ислоҳ қилинмоқда.\nҚирғизистонда давлат хизматчларининг коррупцияга алоқадорлиги текширилмоқда


20 январ 2021, Тошкент вақти: 09:48\nПрезидент Шавкат Мирзиёев 7 октябрь куни россиялик ҳамкасби Владимир Путинни телефон орқали туғилган куни билан табриклади.\nЎзбекистон президенти матбуот хизматининг маълум қилишича, телефон мулокотида олий даражадаги учрашув ва музокаралар давомида эришилган келишувларни амалга ошириш доирасида икки томонлама ҳамкорликни янада ривожлантириш масалалари юзасидан фикр алмашилди.\nШунингдек, икки давлат ўртасидаги дўстлик, стратегик шериклик ва иттифоқчилик муносабатлари жадал суръатлар билан ривожланаётгани ва мустаҳкамланиб бораётгани мамнуният билан қайд этилди.\nМулокот пайтида Владимир Путиннинг Ўзбекистонга давлат ташрифи билан боғлиқ масалалар ҳам муҳокама қилинган.\nПутиннниг Тошкентга сафари 18-19 октябрь кунлари бўлиб ўтади. Бу Кремль раҳбарининг Шавкат Мирзиëев президентликка келганидан бери Ўзбекистонга қилаëтган биринчи расмий ташрифидир.\nПутин сафари давомида Тошкентда минтақавий ҳамкорлик бўйича 1-Россия-Ўзбекистон форуми ўтказилиши режаланган.


Мутолаа ҳафталиги китобга меҳрни оширади | QISHLOQ HAYOTI\nПрезидентимиз Шавкат Мирзиёевнинг 2017 йил 12 январдаги “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги фармони ижроси доирасида Сирдарё вилоятида “Оммавий китобхонлик ҳафталиги” бўлиб ўтмоқда.\nВилоятнинг барча шаҳар ва туманларида ўтказилаётган “Оммавий китобхонлик ҳафталиги” давомида ўқувчи-ёшларнинг китобга бўлган қизиқишини ошириш, уларда мутолаа завқини уйғотиш, маҳалла ҳамда ҳар бир оилада китобхонлик маданиятини юксалтириш мақсадида вилоятдаги таълим муассасалари, олис қишлоқларда кўчма кутубхоналар ташкил этилмоқда. “Бир фарзандга уч китоб” лойиҳаси доирасида китоб савдоси, сайиллар, ярмаркалар, учрашувлар, давра суҳбатлари ўтказилмоқда.\nКитобни севган кишининг онгу тафаккури, маънавий дунёси юксак бўлади, эзгулик йўлида дуч келган барча тўсиқ ва машаққатларга қарши курашда ўзида маънавий куч топа олади. Болалар китобхонлигини ошириш учун ахборот-ресурс маркази ва кутубхоналар ишини ташкил қилишда, албатта, янгиликка интилиш муҳим аҳамият касб этади. Инновация, яъни янгилик киритиш жараёни кундалик ҳаётда болаларнинг ижодий фикрлаш ва изланишларига ҳам кенг йўл очиб беради. Буларнинг ҳаммаси, ўз навбатида, ўқувчининг китобга ва китоб мутолаасига бўлган меҳрини, эътиборини оширади.\nТаъкидлаш жоизки, бугунги ўқувчи-ёшларимизнинг китобга, китоб ўқишга бўлган қарашлари тубдан ўзгарди. Тадбир давомида уларнинг фаоллиги, бадиий адабиётлар бўйича билим даражаси ва, қолаверса, турли анжуманлардаги фаол иштироки таҳсинга лойиқ бўлди.\n– Ахборт-ресурс марказимиз 32 минг 500 дан ортиқ китоб фонди, 8 минг 200 дона электрон китоблар, дарсликлар ва қўлланмаларга эга бўлиб, фойдаланувчилар сони 10 минг нафарни ташкил этади, – дейди вилоят ахборот-ресурс маркази директори Шоира Шукурова. – Вилоят ҳокимининг ташаббуси билан китоб фондимизни бойитишга 35 миллион сўм маблағ ажратилди. Бундан ташқари, кутубхона фонди ҳомий ташкилотлар ва саховатли китобсеварлар ёрдами билан кундан-кун бойиб бораётир.\nТадбир давомида “Китобхон аёллар” кўрик-танлови, “Китоб жавонидаги қаҳрамонлар” мавзусида савол-жавоблар викторинаси, “Қизиқарли интернет” мавзусида ўқувчи-ёшларнинг ахборот билимдонлигини ошириш бўйича машғулотлар ташкил этилмоқда.\n– Ижодкорлар билан учрашув, кўрик-танлов, викторина ва ундан кейинги “Китоблар ярмаркаси” менда катта таассурот қолдирди, – дейди Гулистон шаҳридаги 11-сонли умумтаълим мактабининг 9-синф ўқувчиси Камола Бойтўраева. – Кўргазмада ўзбек ва жаҳон адабиёти намояндаларининг ноёб асарлари тўплами намойиш этилди. Бу тадбирда иштирок этиб, ўзимга манзур бўлган китобларни имтиёзли нархда сотиб олдим.\n“Оммавий китобхонлик ҳафталиги” вилоятнинг шаҳар ва туманларидаги барча ўқув муассасаларида давом этмоқда.


Ўзбекистон қандай қилиб “New-York Times” журналистлари учун энг эсда қоларли мамлакатга айланди? - Халқ сўзи\n15:20 12 Март 2020 Welcome to uzbekistan\nЎзбекистоннинг Вашингтондаги элчихонаси хабарига кўра, АҚШнинг дунёга машҳур “New-York Times” нашрида “Энг афсонавий йўлдаги 12 кун: Буюк Ипак йўли” сарлавҳаси остида мақола эълон қилинди. Унда газета фотожурналисти Тони Сэникола ва “Саёҳатлар” бўлими муаллифи Чарли Уайлдер ўз таассуротларини ўқувчилар эътиборига ҳавола этган.\nМатериал ижодкорларнинг 12 кун мобайнида Ўзбекистон, Қирғизистон ва Тожикистон бўйлаб саёҳатига бағишланган. Мазкур сафар мамлакатимиз ваколатхонаси ҳамда ушбу нашр ҳамкорлигида ўтган йил октябрь ойида уюштирилган эди.\n“Марказий Осиё – Ўзбекистон, Тожикистон ва Қирғизистон дунёнинг узоқ асрлар давомида цивилизациялар бешиги ҳисобланган, Александр Македонскийдан тортиб Чингизхонгача бўлган шахсларни ўзига жалб этган ва яқин-яқинларгача ғарбликлар бориши қийин ёки умуман ташриф буюриши имконсиз саналган ажралмас қисмидир”, — дея таъкидланади мақолада.\n“Бир неча авлодлар томонидан Будда ва Зардушт ибодатхоналари, гўзал масжид ва мадрасалар, қадимги бозорлар ва беқиёс табиат манзаралари узоқ йиллар давомида “темир парда” ортига яширилган эди”, — дея таъкидлаб ўтади муаллифлар.\nНашрда эътироф этилишича, “2016 йилда ҳокимият тепасига Ўзбекистоннинг янги Президенти келиши билан Марказий Осиё минтақаси дунёга очила бошлади, қўшнилари билан транспорт-логистика ришталари яхшиланди, виза бўйича чекловлар олиб ташланди. Хусусан, 2018 йилдан бошлаб 100дан ортиқ мамлакатлар, жумладан, АҚШ фуқаролари ҳам парвоз ва янги электрон визани тасдиқлаган ҳолда Ўзбекистонда беш кун давомида визасиз юришлари мумкин”.\nАмерикалик журналистларнинг айтишларича, “Ўзбекистон Президенти Шавкат Мирзиёевнинг ташаббуси билан қўшни давлатлар билан кўплаб чегара пунктлари қайта тикланди ва янгилари пайдо бўлди. Бу ғарблик туристларга қўшимча қулайликлар тақдим этди. Зеро, одатда улар минтақадаги бир нечта мамлакатга бир борганда ташриф буюришни исташади”.\nСэникола ва Уайлдер Самарқанд, Бухоро, Шаҳрисабз ва Хива шаҳарларининг тарихий-маданий меросига алоҳида тўхталиб ўтишган. Улар муштарийларни Улуғбек расадхонаси, Регистон майдони, Гўри Амир, Шоҳи Зинда мақбаралари, Лабиҳовуз, Пойи Калон мажмуалари, қадимги Мағоки Атторий масжиди ва бошқа тарихий обидалар билан таништиришади.\n“Санитария ва йўл бўйидаги шароитлар, халқаро карталар учун банкоматлар чеклангани, транспортда етиб олишдаги ноқулайликлар билан боғлиқ муаммоларга қарамасдан, ушбу саёҳат ҳаётимиздаги энг эсда қоларли сафарга айланди ва ўшанда бу ҳеч қачон тугамаслигини хоҳладик”, — дея мақоласини якунлайди “New York Times” ижодкорлари.


Дам олиш кунларида ҳам совуқ об-ҳаво сақланиб туради - zarnews.uz\nБугун кун давомида мамлакатимизнинг кўп ҳудудларида қор ёғиши кузатилди, фақат шимолий ҳудудларда ёғингарчилик бўлиши эҳтимоли камроқ. Ҳаво ҳарорати 2-5 даража совуқ бўлади.\nЭртага Ўзбекистон ҳудудларига совуқ атмосфера таъсири сақланиб туради, республиканинг шимолий ва шарқий ҳудудларида бироз қор ёғиши мумкин. Ҳаво ҳарорати кечаси 5-10 даража, кундузи 0-5 даража совуқни ташкил этади.\n"Ўзгидромет" хабарига кўра, шу кунларда ўртача кеча-кундузлик ҳаво ҳарорати иқлимий меъёрлардан 8-10 даражага паст бўлади.


Элчилар саййидининг (с.а.в.) никоҳ хусусидаги йўриқлари - Hidoyat.uz\nАсосий саҳифа Жамият Оила Элчилар саййидининг (с.а.в.) никоҳ хусусидаги йўриқлари\nЙўлбошчимиз Расулуллоҳ (с.а.в.) турмуш қурганлар ва умматларини ҳам турмуш қуришга чақирганлар Аллоҳ таоло айтганки: «Албатта, сизларга Аллоҳнинг элчисида (эргашишингиз учун) гўзал ўрнак бор».\nДемак, турмуш қуриш Ислом динида айб ёки нуқсон эмас, балки юксаклик ва камолот ҳисобланади. У билан инсон шайтон васвасаларидан сақланиб, шаҳват келтириши мумкин бўлган офатларни даф қилади. Кўзини ҳаромдан тийиб, зино ва гуноҳлардан узоқ бўлади. Нафсини роҳатлантириб суҳбатлашиш, бирга ўтириш, аёлига қараш ва ҳазиллашишга ўхшаш хоҳишистакларни рўёбга чиқаради. Инсон нафси табатан зерикувчан ва ҳақдан қочувчи бўлганлиги сабаб, уни ҳалол билан қондириб турилмаса, ҳаромга майл бўлиб қолади.\nҚуйида никоҳ фазилатининг баёнида келган саййидимизнинг (с.а.в.) йўриқларидан баъзиларини ҳавола этамиз.\nРасулуллоҳ (с.а.в.) шундай дедилар: «Дунё матодир, дунё матоларининг яхшироғи солиҳа – тақводор аёлдир» (Муслим, Ибн Можа ривояти). Яъни дунё доимий бўлмаган, вақтинчалик фойдаланиб турадиган нарсадир. Аллоҳ таоло айтади: «Ҳолбуки, бу ҳаёти дунё охират олдида фақт бир арзимас матодир» (Раъд, 26). Ана шу, дунё матоларидан яхшиси тўғри йўлдаги, ақлли аёл бўлиб, эркак саодатининг бир бўлагидир.\nПайғамбар (с.а.в.) айтдилар: «Кимки Аллоҳ ҳузарига тозапокланган ҳолда боришни хоҳласа, ҳурозод аёлларга уйлансин» (Ибн Можа ривояти) Яъни, озод аёллардан бўлган пок, иймонлиларга уйлансин, токи ўзининг наслини қулликка рўбарў қилмасин. Чунки мулк бўлмиш қул аёлга, зарурат талаб қилгандан бошқа пайт уйланиш жоиз эмас, шунга ўхшаш гуноҳкор – фоҳиша аёлга ҳам мусулмоннинг уйланиши мумкин эмас. Ундай аёл вабо ва балодир. Бу ерда ёмонликлари вабога ўхшаб юқиши мумкин бўлган, балога мубтало қиладиган аёл назарда тутилмоқда).\nЭрга тегиб чиққан жувонга уйланишдан кўра бокира қизга уйланиш яхшироқ ва афзалроқдир. Термизий ва Насоий, Жобир ибн Абдуллоҳдан (р.а.) ривоят қилади. У киши айтганлар: «Расулуллоҳ (с.а.в.) даврларида бир аёлга уйландим ва Набий (с.а.в.) ҳузурларига борганимда айтдилар: «Уйландингми, эй Жобир?» «Ҳа, эй Расулуллоҳ», дедим. «Бокирагами, эрдан чиққангами?» деб сўрадилар. «Эрдан чиққанга», дедим. Айтдилар: «Сен ҳазиллашиб, ўйинкулги қиладиган (ёш) қизга уйланмадингми?» Айтдимки: «Эй Расулуллоҳ отам Абдуллоҳ қазо қилдилар ва еттита (ёки тўққизта) қиз қолдирдилар, шуларга қарайдиган одам олиб келдим (яъни, уларнинг ишларини ўнглайди ва ўз қарамоғига олади». Бусўзларимни эшитиб Расулуллоҳ (с.а.в.)) менинг ҳаққимга дуо қилдилар (Термизий, Ибн Можа, Насоий ривоятлари). Набий (с.а.в.) Жобир ибн Абдуллоҳнинг саҳобанинг бу ишларини маъқуллаганлар ва ҳақларига дуо қилганлар. Чунки саҳобий ўзининг фойдасидан аввал сингилларига яхшилик қилишни ўйлаганлар. Шу сабабдан Жобир ибн Абдуллоҳ, уй ишлари ва сингилларининг тарбияси билан шуғулланиш учун турмушдан ажраган аёлга уйланганлар.\nСаид ибн Жубайрдан ривоят қилганлар, Ибн Аббос мендан сўрадилар: «Уйландингми?» «Йўқ», дедим. Айтдилар: «Уйлан, чунки, умматнинг яхшиси аёллари кўпидир» (Бухорий ривояти). Бу билан Набий (с.а.в.)ни назарда тутдилар, уларнинг тўққизта аёллари бор эди. Ибн Аббос (р.а.) Саид ибн Жубайрнинг Расулуллоҳ (с.а.в.)га уйланиш борасида эргашишларини ирода қилганлар, баъзилар ўйлагандек, аёлларнинг саноғи ва уларни кўпайтириш борасида эмас.\nБешинчидан, уммулмўминин Оиша Набийнинг (с.а.в.) барча аёллари ичида ягона бокира ҳолда турмуш қурганлари билан фахрланар эдилар. Бир куни Расулуллоҳнинг (с.а.в.) ҳузурларида тутган ўринлари ва уларга бўлган муҳаббатларини зиёда қилган ҳолда суҳбатлашаётиб:: («Эй Расулуллоҳ, агар бир водийга тушсангиз ва у ерда меваси тугаган ва яна меваси ейилмаган дарахтни кўрсангиз, уларнинг қайси бирига туянгизни боғлаган бўлар эдингиз?» деб сўрадилар. У киши: «Меваси ейилмаганига», деб жавоб қилдилар. Бу билан Расулуллоҳ (с.а.в.) улардан бошқа бокирага уйланмаганларини назарда тутганлар. (Бухорий ривояти. Саййида Оишанинг бу сўзларидан мурод, бокираларга уйланишга тарғиб кўпроқлигидир, улар Расулуллоҳ (с.а.в.) наздларида бошқа аёлларидан кўра мартабалироқ бўлишга ҳарис бўлганлар. Чунки (юқорида айтилганидек) улардан бошқа бокира билан турмуш қурмаганлар. Бу ва бошқа бокираларга никоҳланиш фазилатига далолат қиладиган ҳадисларда келган маъно – эрга тегиб чиққан аёл аввалги турмуш ўртоғига қайсидир даражада қалби боғланган бўлади. Бокираларга никоҳланишда эр аёли билан ўйнашибҳазиллашиши, бирбирини кулдириши ва чиройли турмуш қуриши назарда тутиладики, уларнинг ўзаро ҳаёти бирлик ва ҳамжиҳатликнинг намунаси бўлсин.\nДунёдаги энг катта радиотелескоп ишга туширилди


ОТБ Ўзбекистонда молиявий бозорларни ривожлантириш учун 100 млн доллар ажратади – Газета.uz\nОсиё тараққиёт банки Ўзбекистонда рақобатбардош молиявий бозорларни ривожлантириш учун 100 млн долларлик кредитни маъқуллади. Кредит маблағлари мамлакатда молиявий бозорлар учун қулай муҳит яратишда зарур бўлган давлат сиёсати, қонунчилик ҳамда институционал ислоҳотларни қўллаб-қувватлаш учун йўналтирилиши кўзда тутилмоқда.\nLotinchada 7 октябр 2021, 17:37 Иқтисодиёт\nОсиё тараққиёт банки (ОТБ) 7 октябрь куни Ўзбекистонда рақобатбардош молиявий бозорларни ривожлантириш учун 100 миллион долларлик кредитни маъқуллади. Бу ҳақда банк матбуот хизмати маълум қилди.\nХабарда айтилишича, мазкур кредит маблағлари мамлакатда молиявий бозорлар учун қулай муҳит яратишда зарур бўлган давлат сиёсати, қонунчилик ҳамда институционал ислоҳотларни қўллаб-қувватлаш учун йўналтирилади.\n«Ўзбекистон бозор иқтисодиётига ўтиш жараёнларини жадаллаштирар экан, мустаҳкам ва рақобатбардош ички молиявий бозорлар хусусий инвестицияларни жалб қилишда муҳим аҳамиятга эга», — дея қайд этди ОТБнинг Марказий ва Ғарбий Осиё бўйича бош директори Евгений Жуков. «ОТБ Ўзбекистондаги молиявий бозорларни ривожлантириш ҳамда иқтисодий ўсишнинг асосий омили ва мамлакатда янги иш ўринларининг муҳим манбаи ҳисобланган хусусий инвестицияларни рағбатлантиришга ёрдам беради».\nМаълум қилинишича, ОТБнинг Молиявий бозорларни ривожлантириш дастури Ўзбекистон молия бозорини чуқурлаштириш ва кенгайтириш бўйича ислоҳотларни қўллаб-қувватлайди. У ликвидлиги юқори давлат облигациялари бозорини рағбатлантиришга ва инвесторлар базасини диверсификациялашга интилади. Шунингдек, дастур бозорнинг муҳим инфратузилмасини, жумладан, назорат тизимларини ривожлантиришга ва биржа савдоларига қўйиладиган фондлар каби муқобил молиявий воситалар таклифини кучайтиришга ёрдам беради.\n«Бу корпоратив қимматли қоғозлар бозорининг ривожланишига туртки бўлади, суғурта компаниялари каби институционал инвесторларнинг талабини оширади, мавжуд молиявий воситаларни диверсификация қилади ва инвесторлар базасини кенгайтиради», — дейди ОТБ молиявий секторининг бош мутахассиси Сайид Али-Мумтоз Х.Шоҳ.\nАввалроқ, «Газета.uz» ОТБ 2021−2022 йилларда Ўзбекистон иқтисодиёти ўсиши бўйича прогнозларини янгилаганлиги ҳақида хабар қилган эди. Унга кўра, Ўзбекистон иқтисодиёти 2021 йилда 5 фоиз, 2022 йилда эса 5,5 фоизга ўсиши кутилмоқда.\n«Газета.uz» 1 036\nОТБ 2021−2022 йилларда Ўзбекистонда иқтисодий ўсиш бўйича прогнозларини янгилади 23 сентябрь 2021, 19:01\nОТБ Ўзбекистонда STEM таълимни ривожлантиришга 100 млн доллар ажратади 10 июн 2021, 12:57


Роналду Суаресни “Ювентус”да кутмоқда » Футбол янгиликлари 2021\nGoal24.uz » Transfer » Роналду Суаресни “Ювентус”да кутмоқда\nРоналду Суаресни “Ювентус”да кутмоқда\nТуриннинг “Ювентус” жамоаси аъзоси Криштиано Роналду “Барселона” ҳужумчиси Луис Суаресни “Ювентус”да кўришни истамоқда.\nCДС нашрининг маълум қилишича, Роналду Суареснинг тажрибаси ЙEЧЛда зафар қучишда ёрдам беришига ишончи комил.\nЭслатиб ўтамиз, аввалроқ “Ювентус”нинг Суарес билан шахсий шартнома борасида келишувга эришгани ҳақида маълумотлар пайдо бўлган эди.\nКантенинг нархи маълум\nЛондоннинг “Челси” клуби ўз футболчиси – Нголо Кантенинг трансфер суммасини маълум қилди.\n“Ле Газзета Делла Спорт” нашрининг маълум қилишича, “Челси” “Интер” жамоасининг таклифини кўриб чиқди ва унга кўра Нголо Кантени 50 миллион евро эвазига сотиб юборишга тайёр.\nМанбанинг маълум қилишича, “Челси” Кантени клубда олиб қолиш ниятида эмас. Шу сабабли, унинг трансферидан келиб тушган пулларга янги дарвозабон сотиб олмоқчи.\n“Реал” ҳужумчиси нишонда\nМадриднинг “Реал” клуби ҳужумчиси Браим Диас фаолиятини “Милан”да давом эттириши мумкин.\nИталия нашрларининг маълум қилишича, “Милан” Браим Диасни бир мавсумга ижарага олишни ният қилган.\nМанбаларнинг маълум қилишича, “россонери”лар аллақачон Диас билан шахсий шартнома борасида келишувга эришган. Агар, футболчи Милан шаҳрида ўзини кўрсата олса, мавсум сўнггида клуб унинг трансферини тўлиқ сотиб олади.\n“Лестер” Чилуеллнинг ўринбосарини изламоқда\nАнглиянинг “Лестер” клуби “Челси”га трансфер қилинган Бен Чилуеллнинг ўрнини Николас Таляфико билан тўлдиришни режа қилмоқда.\nКлуб расмий сайтининг маълум қилишича, “Аякс” ўз ҳимоячиси учун 40 миллион евро талаб қилмоқда.\nШунингдек, “тулкилар” шортлистида “Аталанта” қанот ҳимоячиси Робин Госенси ҳам мавжуд. “Тҳе Сун” нашрининг маълум қилишича, “тулкилар” ушбу вариантларнинг қай бирини 30 миллионга қўлга кирита олса, ўша футболчини ўз жамоасига олиб келмоқчи.\nРимнинг “Рома” клуби ярим ҳимоячиси Никола Занёла борасидаги ажойиб таклифни рад этди.\nCДС нашрининг маълум қилишича, “Тоттенҳем” Николани қўлга киритиш учун 50 миллион евро таклиф қилган, бироқ “Рома” ўз футболчисини сотишдан бош тортган.\nЭслатиб ўтамиз, Никола “а серия”нинг 26 та ўйинида майдонга тушди ва ўз ҳисобига 6 та гол ва 12 та ассистни ёздириб қўйди.\n“Селтик” ҳужумчиси АПЛ эътиборида\nШотландиянинг “Селтик” жамоаси ҳужумчиси Одсонн Эдуар фаолиятини АПЛда давом эттиришга жуда яқин турибди.\n“Селтик”нинг ЙEЧЛ саралаш учрашувларидаги мағлубияти сабабали ҳужумчи Глазгони тарк этмоқчи.\n“Тҳе Сун” нашрининг маълум қилишича, француз ҳужумчиси билан АПЛнинг бирданига 6 та жамоаси қизиқиб қолган. «Лидс», «Лестер», «Эвертон», «Астон Виллу», «Нюкасл» ва «Кристал Пелас» клублари 22 ёшли ҳужумчи учун курашга қўшилди.\nЭслатиб ўтамиз, “Селтик” футболчиси жамоа таркибида 84 та ўйинда майдонга тушган ва 49 та гол+15 та асситга муаллифлик қилган.


Ўзбек мактаблари ислоҳ арафасида\nҚирғизистон жанубидаги ўзбек мактабларининг кўпчилигида ўқитувчилар ҳали ҳам совет даври методикасидан воз кечганлари йўқ.\nЎшда ўзбек мактабларидаги таълим сифатини яхшилаш, ўзбек ўқитувчиларини таълимдаги янги метод ва мактаб бошқарувидаги янгиликлар билан таништиришга қаратилган форум бўлиб ўтмоқда.\n“Таълимий ташаббусларни қўллаш” жамғармаси ҳамда Ўшдаги Қирғиз-Ўзбек университети тарафидан уюштирилган форумда Олий ўқув юртлари, мактаб, мактабгача тарбия муассасалари ходимлари, вилоят ва шаҳар маориф бошқармаси вакиллари ҳамда ўзбек миллий маданий маркази вакиллари иштирок этдилар.\nФорум ташкилотчиларидан бири Қирғиз-Ўзбек универститети ўқув ишлари бўйича биринчи проректори Айгул Наватова форум мақсади ҳақида мана буларни айтди:\n- Форумнинг асосий мақсади ўзбек мактабларда таълим жараёнини яхшилаш бўлиб ҳисобланади. Маълумки, ўзбек мактабларида ўқитувчилар етишмайди. Мавжудлари эса билим беришда янги, инновацион услубларни яхши ўзлаштирмаганлар.\nУшбу форум “Билим олишга тенг имконият” лойиҳаси доирасида ўтказилмоқда. Лойиҳа эса уч дастур бўйича олиб борилади.\nБиринчиси, “Танқидий тафаккур лабораторияси” деб аталиб, лойиҳа асосида 60 нафар тренер тайёрланади, ўқитувчилар учун услубий ёрдам сифатида 300 дан ортиқ турли қўлланмалар чоп этилади.\nИккинчи дастуримиз “қадам-бақадам” деб аталади. Унда мактаб таълим жараёнида барча нарсалар асосан ўқувчига қаратилиши кераклиги ўргатилади.\nСўнгги - учинчи дастуримиз эса мактабнинг бошқарув тизимини ривожлантиришга қаратилган бўлади, деди Айгул Наватова.\nМазкур форумни ўтказиш бўйича ташббус кўрсатган “Таълимий ташаббусларни қўллаш” жамғармасининг жамоатчилик билан алоқалар бўйича менежери Сергей Макаров таълим соҳасида талаблар ўзгараётган бир пайтда Қирғизистондаги ўзбек мактаблари бу соҳада оқсаётганини айтди:\n- Бугунги кунда ўзбек мактаблари билим беришда инновацион дастурлардан йироқлашиб кетган. Яъни ўқув жараёнида танқидий тафаккур, боланинг дастлабки ривожланиши дастурлари деярли йўқ.\nМактабни бошқариш технологияси қўллаш ҳам жуда суст ўзбек мактабларида. Мамлакатда вазият ўзгараётган бир пайтда мактаб ҳам талаб даражасида бўлиши керак, деди Сергей Макаров.\nБироқ форумнинг бошқа бир иштирокчиси – Қирғиз-Ўзбек университети аспирантура бўлимининг бошлиғи, педагогика фанлари номзоди Барно Абдулҳамидова ўзбек мактабларида ишловчи ўқитувчиларнинг малакаси талаб даражасида экани, ўзбек мактабларида бундан-да муҳимроқ муаммолар мавжудлигини айтади:\n- Ўзбек мактаблари ўқувчиларига ўз она тилидаги дарсликларнинг етишмаётгани биринчи даражали масаладир.\nИккинчи муаммо - малакали ўқитувчиларнинг етишмаслиги. Малакали ўқитувчиларимиз бор, бироқ маошнинг озлиги туфайли уларнинг мактабни тарк этиб, бошқа касбга ўтиб кетаётганлиги таълим-тарбия соҳасига катта таъсир кўрсатади, дейди Барно Абдулҳамидова.\nСуҳбатдошимизга кўра, мактабларда таълим жараёнининг оқсаётганига кўп ота-оналарнинг пул топиш учун узоқ юртларга кетиши ҳам сабаб бўлаяпти.\n- Иқтисодий қийинчилик сабабли кўплаб ота-оналар чет элга ишлагани кетган. Болалар эса катта оталари ёки қариндош уруғининг қарамоғида қолаяпти.\nМенимча, ота-она уйида бўлса, бола ота-онаси билан бирга яшаб, бирга дарс тайёрласагина натижа кўнгилдагидек бўлади, деб ҳисоблайман, дейди Барно Абдулҳамидова.\nҚирғизистон жанубидаги ўзбек мактаблари учун бу каби форумлар бир неча йиллардан буён уюштириб келинади, аммо уларнинг ҳаммаси ҳам кутилганидек натижа бермаган.\nЖалолобод вилояти Новкен туманидаги 29-ўрта мактаб директори Пўлатбек Саримсоқов бу борада мана буларни маълум қилди.\n- Бизнинг мактаб 2004 йилдан бошлаб “Пикс” лойиҳаси бўйича кластер мактаб бўлиб ҳисобланарди. Ўқитувчиларимиз лойиҳа доирасида рус ва қирғиз тилларида ўз малакаларини оширган.\nЛекин олган билимлари етарли бўлмади, негаки тилни яхши билмагани боис ўқитувчиларимизнинг тайёргарлиги ҳам яхши бўлмаган, деди Пўлатбек Саримсоқов.\nУнга кўра, шундан сўнг Новкен мактаби ўқитувчилари Жалолобод ўзбек миллий-маданий маркази билан ҳамкорликда “ўзбек мактабларини ривожлантириш бўйича” ўзбек ўқитувчиларига алоҳида лойиҳа ташкил қилиш таклифи билан ЮСАИД жамғармасига мурожаат қилганлар.\n- Мазкур форум бизнинг илтимосимизга биноан ўтказилаяпти ва бу ўқитувчиларимиз учун катта имкониятдир, деди Пўлатбек Саримсоқов.


16.08.2019 17:50 0 3406\n14 июнь куни «Менинг фикрим» веб-порталида «Сиртқи таълим шаклида таҳсил олувчи талабаларнинг тўлов-контракт суммаларини камайтириш ҳақида»ги петиция 10 мингта овоз тўплаган эди, деб ёзмоқда блогер Хушнуд Худойбердиев.\nУнинг билдиришича, ушбу петиция етарли овоз тўплаганига 60 кундан ошди. Қоидага биноан, мурожаатни кўриб чиқиш ва у бўйича қарор қабул қилиш муддати мурожаат ваколатли давлат органига келиб тушган пайтдан эътиборан 60 кундан ошмаслиги керак.\n«Ҳозирча бу бўйича бирор қарор қабул қилиндими ёки йўқ, маълум эмас. Сиртқининг (аслида кечкини ҳам қўшиш керак эди) контрактлари арзонлашадими ёки йўқ, бу ҳам ҳозирча аниқ эмас. Кутамиз, қани нима бўларкин...», дея қайд этган петиция муаллифи.\nМуаллифнинг эслатишича, прописка ҳақида петицияси ҳам аввалроқ ҳеч бир асоссиз рад қилинган. «Ўшгандан буён бу порталга аллақачон ҳафсалам пир бўлган», деб ёзади у.\nпетиция сиртқи таълим


Канадада ҳижобли қиздан имтиҳонни тарк этиш сўралди\n13:59 / 11.10.2016\nКанададаги коллежлардан бирида биология фанидан ўтган имтиҳонларда талаба қиздан ҳижобини ечиш сўралди. Бунинг боиси қизнинг имтиҳон вақтида қулоқчинлардан фойдаланаётган ёки йўқлигини билиш билан изоҳланган. Талаба педагогнинг илтимосини бажаришдан бош тортган ва имтиҳондан ҳайдалган. Бу ҳақида The Independent нашри маълум қилди.\n— У ўқитувчига қулоқларини кўрсатишдан бош тортди, - дейди қиз таҳсил олувчи College de Maisonneuve коллежи вакили Лин Легар.\nЛегарнинг сўзларига кўра, қиз педагогнинг илтимосига жавобан ҳижобнинг устидан унинг бошини ушлаб, қулоқчинлар бор ё йўқлигини текшириб кўришни таклиф қилган. Бироқ (эркак) педагогни бундай вариант қониқтирмаган ва у талаба қиздан имтиҳонни тарк этишни сўраган.\nТалаба қизнинг ўзи бу борада расман шикоят қилмаган, лекин коллеж раҳбарияти биология фани бўйича тест синовларини бошқа кунга кўчиришга келишишмоқда.\nКвебек бош вазири Филипп Куйяр ўқитувчини ҳимоя қилди. У ҳукумат диний қарашлар намойишини бошқаришга доир қонун лойиҳасини илгари сургани, шу боис рўмол ўраш каби диний масалалар муҳокамага қўйилишини маълум қилди.\nКанаданинг Квабек провинцияси аҳолиси учун мусулмонларнинг бош кийими анчадан бери жиддий муаммога айланган - манбага кўра, квабекликлар террорчилик таҳдиди ва ёшларнинг радикаллашувидан хавфсирашмоқда.\nКанада имтиҳон таълим Квабек


Finance.uz - Хитой ўзининг рақамли валютасини чиқариш ҳаракатида\nХитой ўзининг рақамли валютасини чиқариш ҳаракатида\nБу қарор бошқа мамлакатлар томонидан валюта ҳамда технологиялар бозорини мувофиқлаштиришга оид қарор қабул қилинишига туртки сифатида хизмат қилиши мумкин.\nЯқинда Хитой рақамли валютаси муомалага киритилишига оид янгиликни CNBCга Foxconn Technology Group томонидан қўллаб-қувватланаётган HCM Capital инвестициявий фирмасининг бошқарувчи ҳамкори маълум қилди.\nЖек Лининг маълум қилишича, Хитойда DCEP номли электрон тўлов тизими ишлаб чиқилган бўлиб, у Хитой Халқ банки, банк инфратузилмалари ҳамда Alipay ва We Chat Pay сингари бошқа тўлов тизимларининг ҳозирги тармоқлари бирлашувидан ташкил топган тизим бўлади.\n“Шундоқ ҳам уларда аллақачон тизим ва тармоқ бор эди. Ишга тушиш маросими ҳақида тез орада, балки икки-уч ойлар давомида хабар топамиз, деган умиддаман”, - дейди Ли Сингапурда ўтказилган Fin Tech фестивалида. Айни пайтда ишга тушириш ишлари синов тариқасида амалга оширилиши маълум қилинмоқда.\nЖек Ли Хитойнинг DCEPида криптография ва блокчейн технологиясининг энг сўнгги ютуқларидан фойдаланишини таъкидлади: улар орасида паст даражадаги узилишлар ва хавфсизлик сингари имкониятлар мавжуд. Бу эса фақатгина ХХРнинг тўлов тизимини кучайтиради, дейди Ли ўз суҳбатида. У рақамли валютанинг жорий этилиши Хитой МБга пулларнинг кўчирилишига оид назоратини кучайтирилишига хизмат қилишига тўхталди.\nHCM Capital раҳбари айтишича, ХХБ аллақачон банкнотларнинг серия рақамларини кузатишни бошлаб юборган. Блокчейн эса, фақатгина унинг имкониятларини кенгайтиради.\nАввалроқ “Вести экономика” (“Иқтисодиёт хабарлари”) нашрида ёзилганидек, октябрь ойида ХХР Давлат валютасини назорат қилиш бошқармаси (SAFE) бошлиғи ўринбораси Лю Лэй Шанхайдаги форумда рақамли молия асрида рақобатбардошликка муносиб жавоб бериш мақсадида Пекин трансчегаравий молиялаштириш ва ҳисоб-китобда блокчейн технологияси ва сунъий ақлдан фойдаланиш сари илдам қадам ташлаётганини таъкидлаган. Бундан ҳам аввалроқ ХХР Раиси Си Цзиньпин ҳам технологик инновация ва трансформация саноатидаги янги босқичда блокчейн технологияси муҳим аҳамиятга эгалигини қайд этган ва бу соҳани янада ривожлантириш мақсадида бор куч-ғайратни сафарбар қилишга ундаган эди.\nCNBC таъкидлашича, айрим мутахассислар виртуал валюталар фирибгарлик таваккалчилигини ошириши, айниқса пулларни ноқонуний айлантириш ва терроризмни молиялаштиришни кучайтириб юбориши мумкин. Айни пайтда аксарият мамлакатлар ҳанузгача бу соҳани тартибга солиш бўйича аниқ қарорларни қабул қилмаган.\nCNBCга Швейцариянинг халқаро молиялар бўйича давлат котиби Даниелла Стоффелнинг маълум қилишича, уни Хитойнинг режалари ажаблантирмаяпти ва бу мамлакатдан бошқа давлатлар ўрнак олишига ишонч билдирмоқда.\n“Агар ҳукуматлар ва ниҳоят ҳозирда нималар юз бераётганини тўлиқ англаб етадиган бўлса, электрон валюталар қандай масала ва чақириқларни ўзида мужассамлаштиргани чин бўлса, умид қиламанки, бу борада глобал даражада ўзгариш бўлиши муқаррар”, - деди у.\nАйтганча, айнан Швейцария Хитойдан ортда қолмай келмоқда. “Вести Экономика” нашрида ёзилганидек, бир йил аввал мамлакатнинг фонд биржаси криптовалюталар билан боғлиқ амалиётлар учун янги бозор инфратузилмасини ташкил этишига доир режаларини маълум қилганди. Ўтган ойда Швейцария МБ биржа билан муносабат ўрнатаётгани, савдода криптовалютадан фойдаланиш истиқболларини ўрганаётганини қайд этганди.


Эртага – 7 декабрь куни мамлакатимизда кутилаётган об-ҳаво маълумоти — 21asr.uz\nРеспублика Гидрометеорология марказининг хабар беришича, 7 декабрь куни Тошкентда ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 3-5 даража совуқ, кундузи 7-9 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2-7 даража совуқ, кундузи 6-11 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2 даража совуқ, 3 даража илиқ, кундузи 10-15 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига 5-10 метр тезликда шамол эсади. Кечаси 5-10 даража совуқ, кундузи 2-7 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 10-15 даража совуқ, кундузи 3 даража совуқ, 2 даража илиқ бўлади.\nМДҲ мамлакатларининг зиёлилари Москвадаги форумда йиғилади\nАфғонистон Президенти – Бухоро давлат университетининг фахрий доктори (Фото)


Дунë, 22 январ 2017\n14 октябр 2019, Тошкент вақти: 12:46\nякшанба 22 январ 2017\nИнаугурация тарихи: АҚШ президентлари қандай қасамёд келтиради?\nДоналд Трамп 20 январ куни АҚШнинг 45-президентига айланади. Вашингтондаги Капитолий биноси олдида қасамёд келтирар экан, бутун дунёнинг эътибори унда бўлади. АҚШда ҳокимият ўзгариши тарихий анъана бўлиб, сиёсий ўзгаришларнинг тинч йўл билан рўй бериши рамзига айланган.\nТрамп инаугурацияга, Вашингтон шаҳри намойишларга тайёрланмоқда\nАҚШ пойтахти Вашингтон шаҳри Дональд Трампнинг инаугурациясини ўтказишга тайёрланар экан, шаҳарга тантаналарда иштирок этмоқчилар ҳам, сайланган президентга қарши намойишга чиқмоқчилар ҳам - минглаб одам келмоқда.\n2016 йил Ер тарихида қайд этилган энг илиқ йил бўлди\nАҚШ Аэронавтика ва космик тадқиқотлар миллий агентлиги (NASA) ҳамда Океан ва атмосфера тадқиқотлари миллий агентлиги (NOAA) 2016 йил тарихдаги энг илиқ йил ўлароқ қайд этилганини билдирди. 2015 йил ҳам айнан шундай рекорд ўрнатилган эди. Ундан аввал эса, 2014 йил ҳам олдинги йилларга қиёслаганда энг илиқ йил бўлганди. Бошқача қилиб айтганда, охирги уч йил давомида ҳар йили ер сатҳининг ўртача ҳарорати бўйича рекорд ўрнатилди.\n2016 йил Афғонистонда журналистлар энг кўп ўлдирилган йил бўлди\nАфғонистон Журналистлар хавфсизлиги қўмитаси 18 январь куни эълон қилган ҳисоботга кўра, 2016 йил - Афғонистонда журналистлар энг кўп ҳалок бўлган йил ўлароқ тарихга кирди. Мамлакатда йил давомида 13 журналист ўлдирилган.\nHurriyet: Машариповга Истанбулдаги ҳужум учун уч хотин тортиқ қилинган\nЯнги йил кечаси Истанбулдаги Reina тунги клубига қуролли ҳужум уюштирган ўзбекистонлик Абдулқодир Машариповга “Исломий давлат” экстремистик гуруҳи мукофот ўлароқ уч хотин ҳадя қилган. Бу ҳақда Туркиянинг Hurriyet нашри 19 январь куни хабар тарқатди.\nРоссиянинг Ханти-Манси автоном округида жойлашган Хорижликларни вақтинчалик сақлаш марказида 1,5 йилдан буён қолаётган асли сурхондарёлик Зарифбек Баширов Ўзбекистон ва Россия ҳукуматларига уни озодликка чиқаришни сўраб видеомурожаат қилди.\nМуҳожирлар фарзандининг Расул исмини Путин, деб ўзгартирди (Видео)\nРоссиянинг Владимир вилояти, Александров тумани маъмурияти Россия ватандошлигини олган Жаҳонгир ва Малоҳат Жўраевларга ўз кенжа фарзанди - икки яшар Расулнинг исмини Путин деб ўзгартиришга изн берди. Узоқ давом этган муҳокамадан сўнг туман маъмурияти муҳожирларга болакай исми Жўраев Путин Жаҳонгировичга ўзгартирилгани тўғрисидаги гувоҳномани берди.


Бешта йўналишни танлаш жараёнига оид айрим...\n18.06.2020 10:21 0 4066\nЖорий йилги тест синовларида бештагача таълим йўналишини танлаш имконияти мавжуд.\n5та йўналиш дегани, 5та ОТМ дегани эмас. Яъни абитуриент албатта 5та университет ёки институтни танлаши шарт эмас. Битта ОТМнинг 5та йўналишини танлаш ҳам мумкин.\n5та йўналиш танлаётганда энг асосий 2та шарт бор:\n1) фанлар кетма-кетлиги мос келиши керак;\n2) таълим шакли (кундузги, сиртқи, кечки) бир хил бўлиши керак.\nФанлар кетма-кетлиги мос бўлсин деганда, 3.1 ва 3.2 балл бериладиган 2та фан тўғри кетма-кетликда жойлашиши керак. Масалан, битта йўналишда фанлар қуйидагича:\nматематика (3.2 балл;)\nчет тили (3.1 балл).\nИккинчи йўналишда эса бошқача:\nчет тили (3.2 балл);\nГарчи тест олинадиган 2та фан бир хил бўлса ҳам, лекин уларга бериладиган баллар бошқачалиги сабабли абитуриент ушбу йўналишларга бир пайтда ҳужжат топшира олмайди.\nТаълим шакли ҳам албатта мос бўлиши шарт. Яъни бир пайтнинг ўзида ҳам сиртқи, ҳам кундузги таълимни танлаш мумкин эмас. Абитуриент 1-йўналишга кундузги таълимни танладими, демак қолган 4та йўналиш ҳам албатта кундузги бўлиши шарт. Ёки 1-йўналишга сиртқини танласа, қолган йўналишлар ҳам сиртқи бўлиши керак.\nИжодий (касбий) имтиҳон топшириладиган йўналишларда фақат битта йўналиш танлаш мумкин, 5тагача йўналиш танлаб бўлмайди. Бу чеклов ҳам ижодий, ҳам тест топшириладиган йўналишларга ҳам тааллуқли;\nМагистратурада ҳам фақат 1та мутахассислик танлаш мумкин.\n5та йўналишларни танлаётганингизда аҳамиятлироқ бўлинг. Чунки танланган биринчи йўналиш устунликка эга. Яъни сизнинг биринчи йўналишдаги тўплаган балларингиз контракт балларига тўғри келсаю, қолган йўналишлардаги тўпланган баллар грант балларига тўғри келса, сиз контракт асосида ўқишга қабул қилинасиз.\nhttps://abitur.dtm.uz/ — 20 июндан бошлаб, шу сайтга кирилса, қайси фанлар мажмуаси бўйича қайси йўналишларга ҳужжат топшириш мумкинлигини кўрса бўлади.\nОТМ тест-синовлари Бешта йўналиш\nТаълим 11/03, 10:24\nБу йил тест топшириладиган фанлар расман тасдиқланди\nТаълим 06/03, 22:50\nҲокимлик ва ОТМ ҳисобидан айрим қизларни ўқитиш тартиби жорий этилади